title: Id-Direttiva tal-Kunsill Nru 93/85/KEE ta’ l-4 ta’ Ottubru 1993 dwar il-kontroll tat-tħassir forma ta’ ċirku tal-patata

text:
Avviż Legali Importanti

|

31993L0085

Official Journal L 259 , 18/10/1993 P. 0001 - 0025 Finnish special edition: Chapter 3 Volume 53 P. 0036  Swedish special edition: Chapter 3 Volume 53 P. 0036

		Id-Direttiva tal-Kunsill Nru 93/85/KEEta’ l-4 ta’ Ottubru 1993dwar il-kontroll tat-tħassir forma ta’ ċirku tal-patataIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, b’mod partikolari l-Artikolu 43 tiegħu,Wara li kkunsidra il-proposta tal-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi l-produzzjoni tal-patata għandha posta ta’ importanza fl-agrikoltura tal-Komunità; billi l-produzzjoni tal-patata hija dejjem mgħeddha minn organiżmi li jagħmlu l-ħsara;Billi, permezz tal-protezzjoni tal-koltivazzjoni tal-patata kontra dawn l-organiżmi li jagħlu l-ħsara, mhux biss għandha tħares li tinżamm il-kapaċità produttiva iżda l-produttività agrikola għandha tiżdied;Billi miżuri protettivi sabiex ma jitħallhiex li jidħlu organiżmi li jagħmlu ħsara fit-territorju ta’ l-Istat Membru jkollha biss effett limitat jekk dawn l-organiżmi ma jiġux kontrollati fl-istess ħin u b’mod preċiż fil-Komunità kollha u ma jitħallewx jinfirxu;Billi wieħed mill-organiżmi li jagħmlu l-ħsara lill-patata huwa l-Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al., l-aġent ‘pathogenic’ tal-marda tat-tħassir forma ta’ ċirku tal-patata; billi din il-marda seħħet f’xi partijiet tal-Komunità u xi riżorsi limitati ta’ din l-infezzjoni għadhom jeżistu;Billi hemm riskju serju illi l-kultivazzjoni tal-patata fil-Komunità kollha jekk ma jittieħdux miżuri effettivi sabiex tinsab din il-marda u tiġi stabbilita d-distribuzzjoni tagħha, sabiex ma titħallhiex isseħħ u tinfirex, u, jekk tinsab, sabiex ma titħallhiex tinfirex u tiġi kkontrollata bl-iskop li tinqeredBilli, sabiex jiġi żgurat dan, ċerti miżuri għandhom jittieħdu fi ħdan il-Komunità; billi l-Istati Membri għandhom, ukoll, ikunu kapaċi jieħdu miżuri żejda jew aktar iebsa fejn huwa neċessarju, sakemm dan ma jkunx ta’ tfixkil għaċ-ċaqlieq tal-patata fi ħdan il-Komunità, bl-eċċezzjoni ta’ dak li hemm stabbilit fid-Direttiva tal-Kunsill Nru 77/93/KEE tal-21 ta’ Diċembru 1976 dwar il-miżuri protettivi kontra d-dħul ġewwa l-Istati Membri ta’ organiżmi li jagħmlu l-ħsara lill-pjanti jew prodotti tal-pjanti [4]; billi dawn il-miżuri għandhom jiġu notifikati lill-Istati Membri l-oħrajn u lill-Kummissjoni;Billi d-Direttiva tal-Kunsill Nru 80/665/KEE ta’ l-24 ta’ Ġunju 1980 dwar il-kontroll tat-tħassir forma ta’ ċirku tal-patata [5], stabbilixxiet il-miżuri minimi li għandhom jittieħdu minn kull Stat Membru kontra t-tħassir forma ta’ ċirku tal-patata;Billi, minn dak iż-żmien, saru żviluppi importanti fl-għarfien tal-marda tat-tħassir fil-forma ta’ ċirku tal-patata u li tinqabad il-patoġenu tat-tħassir forma ta’ ċirku tal-patata;Billi l-applikazzjoni tal-parti dwar is-saħħa tal-pjanti tal-Komunità bħala arja mingħajr fruntieri interni tagħti lok għal eżaminazzjoni mill-ġdid u reviżjoni ta’ xi disposizzjonijiet tad-Direttiva Nru 80/665/KEE;Billi, bħala riżultat ta’ din l-eżaminazzjoni mill-ġdid, id-disposizzjonijiet tad-Direttiva Nru 80/665/KEE ma kienux biżżejjed, u speċifikazzjoni aktar tal-miżuri huma meħtieġa;Billi, f’dik is-sitwazzjoni, id-Direttiva Nru 80/665/KEE għandha titħassar u l-miżuri li hemm bżonn jiġu adottati;Billi l-miżuri għandhom jikkunsidraw, l-ewwel, illi, il-marda tista’ tibqa’ moħbija u ma tingħarafx sew fl-uċuħ tar-raba’ li qegħdin jikbru kif ukoll fil-basal li hemm maħżuna, u għalhekk tista’ tiġi evitata biss billi għall-produzzjoni tintuża’ żerriegħa tal-patata li ma fihiex l-infezzjoni, u, t-tieni, illi servejs sistematiċi uffiċjali huma bżonjużi sabiex tiġi lokalizzata; billi t-tifrix tal-pathogen qalb l-uċuħ tar-raba’ li qed jikbru m’huwiex l-aktar fattur importanti, imma billi l-patoġenu jista’ jeżisti wkoll matul ix-xitwa fi pjanti tal-patata li tinżera minn jedda (voluntarja) u dawn huma l-akbar sors ta’ infezzjoni li permezz tagħhom tinġarr minn staġun għall-ieħor; billi l-pathogen jinfirex b’mod ewlieni minħabba t-tniġġis tal-patata permezz tal-kuntatt ma’ patata infettata kif ukoll b’kuntatt ma’ l-għodda li biha tinżera, tinħasad u titqandel jew tinġarr u tinħażen f’kontenituri li ġew kontaminati bl-organiżmu permezz ta’ kuntatt minn qabel ma’ patata infettata; billi dawn l-oġġetti infettati jistgħu jibqgħu bl-infezzjoni għal xi żmien wara li jiġu kontaminati; billi t-tifrix tal-pathogen jista’ jitnaqqas jew ma jitħallix permezz ta’ diżinfestazzjoni ta’ dawn l-oġġetti; billi kwalunkwe kontaminazzjoni taż-żerriegħa tal-patata tfisser riskju akbar għat-tifrix tal-pathogen;Billi, sabiex jiġu stabbiliti d-dettalji għal dawn il-miżuri ġenerali, kif ukoll għal dawk il-miżuri aktar iebsa jew miżjuda li jittieħdu mill-Istati Membri sabiex ma titħallhiex issir l-introduzzjoni tal-patoġenu fi ħdan it-territorju tagħhom, huwa mixtieq illi l-Istati Membri jikkoperaw mill-viċin mal-Kummissjoni fi ħdan l-Kumitat Mwaqqaf għas-Saħħa tal-Pjanti (’il quddiem magħruf bħala ‘l-Kumitat’),ADOTTA DIN ID-DIRETTIVA:Artikolu 1Din id-Direttiva hija dwar il-miżuri li għandhom jittieħdu fl-Istati Membri kontra l-Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al., il-kawża tat-tħassir forma ta’ ċirku tal-patata (’il quddiem magħrufa bħala ‘l-organiżmu’), sabiex:(a) tinsab u tiġi stabbilita d-distribuzzjoni tagħha;(b) li ma titħallhiex titrabba u tinfirex; u(ċ) jekk tinsab, li ma titħalliex tinfirex u li tiġi kkontrollata bil-għan illi tinqered.Artikolu 21. L-Istati Membri għandhom jagħmlu servejs sistematiċi uffiċjali għall-organiżmu fuq basal u, fejn huwa xieraq, fuq il-pjanti tal-patata (Solanum tuberosum L.) li ġejjin mit-territorju tagħhom, għall-konferma li m’hemmx l-organiżmu.Għal dan l-istħarriġ, fil-każ tal-basal kampjuni kemm taż-żerriegħa kif ukoll ta’ patata oħra għandhom jittieħdu, preferibbilment minn lottijiet maħżuna u li ġew soġġetti għal ħarsien uffiċjali jew għal testijiet sorveljati fil-laboratorju billi jintuża l-metodu li hemm stabbilit fl-Anness I sabiex jinsab u jintgħaraf l-organiżmu. Barra minn hekk, fejn huwa xieraq, tista’ ssir ispezzjoni viżwali uffiċjali jew sorveljata uffiċjalment billi jinqatgħu basal fuq kampjuni oħrajn.Fil-każ ta’ pjanti, dan is-servej għandu jsir skond metodi xierqa u l-kampjuni għandhom ikunu soġġetti għal testijiet uffiċjali xierqa jew sorveljati uffiċjalment.In-numru, l-oriġini, l-istratifikazzjoni u l-ħin tal-ġabra tal-kampjuni għandhom jiġu deċiżi mill-korpi uffiċjali responsabbli skond it-tifsira tad-Direttiva Nru 77/93/KEE bażata fuq prinċipji sodi u statistika u l-bijoloġija ta’ l-organiżmu, u billi tittieħed konsiderazzjoni tas-sistemi ta’ produzzjoni tal-patata ta’ l-Istati Membri konċernati. Id-dettalji ta’ dan għandhom jingħataw kull sena lill-Istati Membri l-oħrajn u l-Kummissjoni, bl-iskop illi jiġu żgurati livelli ta’ tqabbil ta’ sigurta’ bejn l-Istati Membri għall-konferma tan-nuqqas tal-organiżmu.2. Ir-riżultati tas-servejs uffiċjali previsti fil-paragrafu 1 għandhom jiġu notifikati mill-anqas darba fis-sena lill-Istati Membri l-oħrajn u lill-Kummissjoni. Id-Dettaliji ta’ din in-notifika għandhom ikunu konfidenzali. Jistgħu jingħataw lill-Kumitat skond il-proċeduri mniżżla fl-Artikolu 16a tad-Direttiva Nru 77/93/KEE.3. Id-disposizzjonijiet li ġejjin jistgħu jiġu adottati b’mod konformi mal-proċedura stabbilita fl-Artikolu 16a tad-Direttiva 77/93/KEE;- id-dettalji tas-servejs previsti fil-paragrafu 1 hawn fuq, sabiex jitwettqu b’mod konformi mal-prinċipji xjentifiċi sodi u l-prinċipji ta’ l-istatistiċi,- id-dettalji tan-notifika previsti fil-paragrafu 2 hawn fuq.4. Id-disposizzjonijiet li ġejjin għandhom jiġu adottati b’mod konformi mal-proċedura stabbilita fl-Artikolu 16a tad-Direttiva Nru 77/93/KEE:- il-metodu xieraq għas-servejs u t-testijiet previst fit-tielet paragrafu tal-paragrafu 1 hawn fuq.Artikolu 3L-Istati Membri għandhom jiżguraw illi xi ġrajja suspettuża jew konfermata tal-preżenza ta’ l-organiżmu, fil-pjanti tal-patata u l-basal jew maħsuda, maħżuna jew basal li ġew innegozjati fit-territorju tagħhom għandhom jiġu rapportati lill-korpi uffiċjali responsabbli tagħhom stess.Artikolu 41. Fil-każijiet fejn hemm suspett li ġraw, il-korp uffiċjali responsabbli ta’ l-Istat Membru li fih ġie rapportat il-każ għandu jiżgura li jsiru testijiet uffiċjali fil-laboratorju jew sorveljati uffiċjalment, billi jintuża l-metodu li hemm stabbilit fl-Anness I, u b’mod konformi mal-kondizzjonijiet speċifikati fil-punt 1 ta’ l-Anness II, sabiex jiġi konfermat jew skartat is-suspett tal-ġrajja. Fil-każ ta’ qabel, ir-rekwiżiti stabbiliti fil-punt 2 ta’ l-Anness II għandhom jgħoddu.2. Sakemm tasal il-konferma jew l-iskartar tal-ġrajja suspetta taħt il-paragrafu 1, f’dawk il-każijiet fejn hemm ġrajja suspetta fejn, jew:(i) sintomi suspettati tal-marda li ntgħarfu viżwalment; jew,(ii) test pożittiv ta’ immunofluorescence kif speċifikat fl-Anness I jew test xieraq pożittiv ieħor li ġie identifikat,il-korpi uffiċjali responsabbli ta’ l-Istati Membri għandhom:(a) ma jħallux il-moviment ta’ dawk il-lottijiet jew konsenji kollha li minnhom ittieħdu l-kampjuni, bl-eċċezzjoni ta’ dawk taħt il-kontroll tagħhom u dment illi ġie stabbilit illi m’hemm ebda riskju magħruf tat-tifrix ta’ l-organiżmu;(b) jieħdu passi sabiex tinstab l-oriġini tal-ġrajja suspettata;(ċ) idaħħlu miżuri ta’ prekawzjoni oħrajn li jkunu bażati fuq il-livell ta’ riskju stmat, sabiex jiġi evitat li jinfirex l-organiżmu. Dawn il-miżuri jistgħu jinkludu l-kontroll uffiċjali tal-moviment tal-basal u l-pjanti l-oħrajn kollha ġewwa jew barra mill-postijiet assoċjati mal-ġrajja suspettata.3. Id-disposizzjonijiet li ġejjin jistgħu jiġu adottati skond il-proċeduri stabbiliti fl-Artikolu 16a tad-Direttiva Nru 77/93/KEE:- il-miżuri li hemm għalihom referenza fil-paragrafu 2 (c) hawn fuq.4. Id-disposizzjonijiet li ġejjin għandhom jiġu adottati skond il-proċedura stabbilita fl-Artikolu 16a tad-Direttiva Nru 77/93/KEE:- it-test l-ieħor xieraq li hemm previst fil-paragrafu 2 (ii) hawn fuq;Artikolu 51. Jekk it-testijiet uffiċjali jew dawk sorveljati uffiċjalment fil-laboratorju permezz tal-metodu stabbilit fl-Anness I jikkonfermaw il-preżenza ta’ l-organiżmu fil-kampjun tal-basal, pjanti jew partjiet ta’ pjanti, il-korpi uffiċjali responsabbli ta’ l-Istat Membru, wara li jikkkunsidra prinċipji xjentifiċi sodi, il-bioloġija ta’ l-organiżmu u l-produzzjoni partikolari, il-marketing u s-sistemi ta’ proċessar f’dak l-Istat Membru għandu:(a) jiddikjara bħala kontaminati l-basal jew il-pjanti, konsenji u/jew lottijiet, u l-makkinarju, il-vettura, il-bastiment, il-maħżen, jew taqsimiet tiegħu, u kwalunke oġġetti oħrajn inkluż il-materjal ta’ l-imballaġ, li minnu jkun ittieħed il-kampjun, u fejn huwa xieraq, il-posti(jiet) tal-produzzjoni u l-għalqa (għelieqi) li fihom inħasdu l-basal jew il-pjanti;(b) jistabbilixxi, billi jieħu in konsiderazzjoni d-disposizzjonijiet tal-punt 1 ta’ l-Anness III, il-firxa tat-tniġġis probabbli permezz ta’ kuntatt qabel jew wara l-ħsad jew permezz ta’ rabta fil-produzzjoni mat-tniġġiż dikjarata;(ċ) jimmarka ż-żona fuq il-bażi tad-dikjarazzjoni tat-tniġġiż taħt (a), il-fatt li ġiet stabbilit il-firxa probabbli tat-tniġġiż taħt (b), u l-possibbiltà li jinfirex l-organiżmu, billi tittieħed konsiderazzjoni tad-disposizzjonijiet tal-punt 2 ta’ l-Anness III.2. L-Istati Membri għandhom jinnotifikaw lill-Istati Membri l-oħrajn u lill-Kummisjoni minnufih, skond id-disposizzjonijiet tal-punt 3 ta’ l-Anness III, ta’ kwalunkwe kontaminazzjoni dikjarata taħt il-paragrafu 1 (a) u d-dettalji taż-żona mmarkata taħt il-paragrafu 1 (ċ).Id-dettalji ta’ din in-notifika għandhom ikunu konfidenzali. Din tista’ tinbagħat lill-Kumitat b’mod konformi mal-proċedura stabbilita fl-Artikolu 16a tad-Direttiva Nru 77/93/KEE.3. Bħala riżultat tan-notifika taħt il-paragrafu 2 u l-elementi stabbiliti hemmhekk, Stati Membri l-oħrajn imniżżla fin-notifika għandhom, fejn huwa xieraq, jiddikjaraw kontaminazzjoni, jistabbilixxu l-firxa tal-probabbli kontaminazzjoni u jimmarkaw iż-żona, skond il-paragrafu 1 (a), (b) u (ċ) rispettivament.Artikolu 6L-Istati Membri għandhom jistabbilixxu illi fejn il-basal jew il-pjanti ġew dikjarati li huma kontaminati taħt l-Artikolu 5(1)(a), testijiet b’mod konformi ma’ l-Artikolu 4(1) għandhom jitwettqu fuq ħażniet tal-patata li huma klonalment relatati ma’ dawk involuti fit-tniġġiż. It-testijiet għandhom isiru fuq basal jew pjanti skond il-bżonn sabiex jiġi stabbilit il-probabbli sors ewlieni ta’ l-infezzjoni u l-firxa probabbli tat-tniġġiż, preferibbilment skond il-grad ta’ riskju.Bħala riżultat tat-testijiet, għandhom isiru aktar deskrizzjonijiet tat-tniġġiż, tiġi stabbilita l-firxa probabbli tat-tniġġiż u tiġi mmarkata ż-żona, kif inhu xieraq, taħt l-Artikolu 5(1)(a), (b) u (ċ) rispettivament.Artikolu 71. L-Istati Membri għandhom jistabbilixxu illi l-basal u l-pjanti, dikjarati li huma kontaminati taħt l-Artikolu 5(1)(a) ma jistgħux jinżergħu u li, taħt il-kontroll tal-korpi uffiċjali responsabbli tagħhom, għandhom:- jeqirduhom, jew- jeħilsu minnhom b’xi mod ieħor, skond il-miżura(i) uffiċjali ta’ sorveljar, b’mod konformi mad-disposizzjonijiet tal-punt 1 ta’ l-Anness IV, dment illi jiġi stabbilit illi m’hemm ebda riskju li jingħaraf li permezz tiegħu jista’ jinfirex l-organiżmu.2. L-Istati Membri għandhom jistabbilixxu illi l-basal u l-pjanti dikjarati li huma probabbilment kontaminati taħt l-Artikolu 5(1)(b) ma jistgħux jinżergħu u, mingħajr preġudizzju għar-riżultati tat-testijiet li hemm għalihom riferenza fl-Artikolu 6 għal ħażniet relatati permezz ta’ kloni, taħt il-kontroll tal-korpi uffiċjali responsabbli, jintużaw jew jinħelsu bl-aktar mod xieraq kif speċifikat fil-punt 2 ta’ l-Anness IV, b’tali mod illi jiġi stabbilit illi m’hemm ebda riskju li jintgħaraf għall-firxa ta’ l-organiżmu.3. L-Istati Membri għandhom jistabbilixxu illi l-makkinarju, il-vettura, il-bastiment, il-maħżen, jew taqsimiet minnu, u kwalunkwe oġġetti oħrajn inkluz il-materjal ta’ l-imballaġ, dikjarati bħala kontaminati taħt l-Artikolu 5(1)(a) jew stabbiliti bħala probabbilment kontaminati taħt l-Artikolu 5(1)(b), għandhom jew jinqerdu jew jitnaddfu jew jiġu diżinfettati billi jintużaw il-metodi xierqa kif speċifikat fil-punt 3 ta’ l-Anness IV. Wara d-diżinfestazzjoni, kwalunkwe oġġett minn dawn m’għandux jibqa’ jitqies bħala kontaminat.4. Mingħajr preġudizzju għall-miżuri mdaħħla taħt il-paragrafi 1, 2 u 3, l-Istati Membri għandhom jistabbilixxu illi, fiż-żona mmarkata taħt l-Artikolu 5(1)(ċ), serje ta’ miżuri, kif speċifikat fil-punt 4 ta’ l-Anness IV, għandhom jiġu implimentati.Artikolu 81. L-Istati Membri għandhom jistabilixxu illi ż-żerriegħa tal-patata għandha tissodisfa r-rekwiżiti tad-Direttiva Nru 77/93/KEE u għandhom jiġu minn linja diretta mill-materjal miksub taħt programm uffiċjali approvat li jkun jinstab mingħajr l-organiżmu fit-testijiet uffiċjali jew dawk sorveljati uffiċjalment billi jintuża wieħed mill-metodi mniżżla fl-Anness I.It-testijiet hawn fuq imsemmija għandhom isiru:- fil-każijiet fejn it-tniġġiż jaffettwa l-produzzjoni taż-żerriegħa tal-patata, fuq il-pjanti ta’ l-għażla tal-kloni tal-bidu,- f’każijiet oħrajn, jew fuq il-pjanti ta’ l-għażla tal-kloni tal-bidu jew fuq kampjuni rappreżentattivi taż-żerriegħa bażika tal-patata jew ta’ tnissiliet ta’ qabel.2. Id-disposizzjonijiet li ġejjin jistgħu jiġu adottati skond il-proċeduri stabbiliti fl-Artikolu 16a tad-Direttiva Nru 77/93/KEE:- ir-regoli dettaljati ta’ l-applikazzjoni ta’ l-ewwel inċiż tat-tieni subparagrafu tal-paragrafu 1 ta’ dan l-Artikolu,- ir-regoli dwar il-kampjuni rappreżentattivi li previsti fit-tieni inċiż tas-subparagrafu tal-paragrafu 1 ta’ dan l-Artikolu.Artikolu 9L-Istati Membri għandhom joħorġu bandu dwar iż-żamma jew t-tqandil ta’ l-organiżmu.Artikolu 10Mingħajr preġudizzju għad-disposizzjonijiet tad-Direttiva Nru 77/93/KEE, l-Istati Membri jistgħu jawtorizzaw id-derogi mill-miżuri li hemm riferenza għalihom fl-Artikoli 6, 7 u 9 ta’ din id-Direttiva għal skopijiet ta’ sperimentazzjoni jew xjentifiċi, u għal xogħol fuq għażla ta’ varjetà, dment illi d-derogi ma jippreġudikawx il-kontroll ta’ l-organiżmu u ma jinħoloq ebda riskju li jinfirex l-organiżmu.Artikolu 11L-Istati Membri jistgħu jadottaw miżuri oħrajn jew aktar iebsa skond kif inhu mixtieq sabiex jiġġieldu l-organiżmu jew ma jħalluhx jinfirex, sa fejn ikun konformi mad-disposizzjonijiet tad-Direttiva Nru 77/93/KEE.Il-miżuri miżjuda li jissemmew fl-ewwel subparagrafu jistgħu jinkludu d-disposizzjoni illi ż-żerriegħa tal-patata li tista’ biss tinżera’ hija dik li jew ġiet ċertifikata uffiċjalment jew spezzjonata uffiċjalment sabiex tilħaq ir-rekwiżiti ta’ l-istandards tas-saħħa tal-pjanti. Ta’ l-aħħar jista’ japplika b’mod partikolari fil-każ ta’ bdiewa li huma awtorizzati jużaw, fl-istabbiliment tagħhom, żerriegħa tal-patata li kisbu mill-ħsad tagħhom stess u fil-każijiet l-oħrajn fejn tinżera żerriegħa tal-patata prodotta minnhom stess.Id-dettalji ta’ dawn il-miżuri għandhom jiġu notifikati lill-Istati Membri l-oħrajn u lill-Kummissjoni.Artikolu 12Emendi lill-Annessi ta’ din id-Direttiva, magħmula fid-dawl ta’ l-iżviluppi xjentifiċi jew ta’ tagħrif teknoloġiku, għandhom jiġu adottati skond il-proċeduri stabbiliti fl-Artikolu 16a tad-Direttiva Nru 77/93/KEE.Artikolu 131. Sal-15 ta’ Novembru 1993 l-Istati Membri għandhom jadottaw u jippubblikaw id-disposizzjonijiet li hemm bżonn sabiex ikunu konformi ma’ din id-Direttiva. Għandhom jinfurmaw lill-Kummissjoni minnufih b’dan.Meta l-Istati Membri jadottaw dawn id-disposizzjonijiet, għandhom ikollhom riferenza għal din id-Direttiva jew għandhom ikunu flimkien ma’ din ir-riferenza fil-ħin li fih jiġu pubblikati uffiċjalment. Il-proċedura sabiex issir din ir-riferenza għandha tiġi adottata mill-Istati Membri.L-Istati Membri għandhom japplikaw dawn id-disposizzjonijiet mis-16 ta’ Novembru 1993.2. L-Istati Membri għandhom jikkomunikaw lill-Kummissjoni d-disposizzjonijiet kollha tal-liġi nazzjonali li huma jadottaw fil-qasam kopert minn din id-Direttiva. Il-Kummissjoni għandha tinforma lill-Istati Membri l-oħrajn ta’ dan.Artikolu 14Direttiva Nru 80/665/KEE permezz ta’ dan qed tiġi mħassra b’effett mis-16 ta’ Novembru 1993.Artikolu 15Din id-Direttiva hija indirizzata lill-Istati Membri.Magħmula fil-Lussemburgu, fl-4 ta’ Ottubru 1993.Għall-KunsillW. ClaesIl-President[1] ĠU C 93, tat-2.4.1993, pġ. 12.[2] ĠU C 176, tat-28.6.1993, pġ. 210.[3] ĠU C 161, ta’ l-14.6.1993, pġ. 18.[4] ĠU L 26, tal-31.1.1977, pġ. 20. Direttiva kif emendata l-aħħar mid-Direttiva tal-Kummissjoni Nru 92/103/KEE (ĠU L 363, tal-11.12.1992, pġ. 1).[5] ĠU L 180, ta’ l-14.7.1980, pġ. 30.--------------------------------------------------ANNESS IMETODU SABIEX TINGĦARAF U SSIR DIJANJOSI TAL-BACTERIUM TAT-TĦASSIR FORMA TA’ ĊIRKU, CLAVIBACTER MICHIGANENSIS (Smith) Davis et al. ssp. SEPEDONICUS (Spieckermann et Kotthof) Davis et al. F’TAQSIMIET TAL-BASAL TAL-PATATA1. Tneħħija tal-heel-end cores1.1. Aħsel 200 basla taħt l-ilma tat-vit nieżel u neħħi l-epidermide minn madwar l-għarqub ta’ kull basla billi tuża xafra jew għodda biex tqaxxar il-patata u tiddiżinfetta b’mod regolari; id-diżinfestazzjoni tista’ tintlaħaq billi xxarrab l-għodda tat-tqaxxir f’70 % ethanol u tagħtih in-nar.1.2. Bir-reqqa neħħi l-conical tissue cores mit-truf ta’ l-għarqub b’sikkina jew għodda biex tqaxxar il-patata. Malli tneħħihom, it-truf ta’ l-għarqub għandhom jiġu proċessati fi żmien 24 siegħa (Ara il-paragrafu 3) jew konservati f’temperatura ta’ -20° C għal mhux aktar minn ġimgħatejn.2. Eżaminazzjoni viżwali tas-sintomi tat-tħassir forma ta’ cirkuWara li tneħħi t-truf ta’ l-għarqub, aqta’ kull basla minn nofs u ara jekk hemmx preżenza tas-sintomi tat-tħassir forma ta’ ċirku.Agħsar il-basal u ara jekk hemmx xi forma ta’ macerated tissues mill-vascular tissue.Is-sintomi li jidhru l-aktar kmieni huma glassiness jew translucence żgħira tat-tissue mingħajr irtubija madwar is-sistema vaskolari, b’mod partkolari fejn it-tarf ta’ l-għarqub. Iċ-ċirku vaskolari lejn it-tarf ta’ l-għarqub jista’ jkun xi ftit aktar skur bħala kulur min-normal. L-ewwel sintomu li jintagħraf malajr huwa wieħed fejn iċ-ċrieki vaskolari jkollhom kulur safrani u meta l-basla tingħafas ġentilment, kolonni ta’ materjal qisu ġobon joħroġ minn ġo l-vini. F’dan l-istadju l-vascular tissue tista’ ssir kannella. Għall-ewwel, dawn is-sintomi jistgħu jiġu ristretti għal parti waħda taċ-ċirku, mhux bilfors viċin it-tarf ta’ l-għarqub u jistgħu jinfirxu gradwalment lejn iċ-ċirku kollu. Hekk kif tagħmel progress l-infezzjoni, issir il-qerda tal-vascular tissue; il-cortex ta’ barra tista’ tissepara minn mal-cortex ta’ ġewwa. Fi stadji avvanzati ta’ l-infezzjoni, jidhru xquq fuq il-wiċċ tal-basla, li huma sikwiet aħmar fil-kannella fit-truf. Invażjoni sekondarja ta’ fungus jew bakterja jistgħu jaħbu s-sintomi u jista’ jkun diffiċli, jekk mhux impossibli, sabiex wieħed jagħraf s-sintomi avvanzati tat-tħassir forma ta’ ċirku minn tħassir ieħor tal-basla.3. Preparazzjoni tal-kampjuni għat-tbajja ta’Gram staining, tbajjaimmunofluorescence(IF) u test tal-brunġiel3.1. Agħffeġ flimkien it-truf ta’ l-għarqub sakemm ikollok tifrik sħiħ f’diluent magħruf bħala Corynebacterium sepedonicum li mhuwiex velenuż (per eżempju, 0,05 M phosphate buffered saline (PBS) pH 7,0) f’temperatura ta’ mhux anqas minn 30° C; kif ukoll l-użu ta’ deflocculant mhux velenuż u jista’ jkun hemm bżonn ukoll ta’ aġent ta’ l-antifoam mhux velenuż (Appendiċi 1 u 2). Tifrik żejjed għandu jiġi evitat.3.2. Oħroġ il-bakterja mit-taħlita permezz ta’ wieħed minn dawn il-metodi li ġejjin [1]:A. (a) Centrifuge f’mhux aktar minn 180 g għal 10 minuti.(b) Centrifuge supernatant f’mhux anqas minn 4000 g għal 10 minuti. Ferra’ u skarta s-supernatant.B. (a) Agħlli t-tifrik joqgħod għal madwar 30 minuta sakemm il-fdalijiet tat-tissue joqogħdu.(b) Saffi s-supernatant permezz ta’ filter paper (Whatman No 1) impoġġi f’filtru ta’ sintered glass (No 2 = 40-100mm) billi tuża vacuum pump ta’ l-ilma. Battal il-filtrat ġewwa tubu tas-centrifuge. Aħsel il-filtru b’PBS sterilu sa volum ta’ filtrat massimu ta’ 35 ml.(ċ) Centrifuga l-filtrat f’mhux anqas minn 4000 g għal 20 minuta.3.3. Issospendi l-pellet f’0,01 M phosphate buffer pH 7,2 sterilu (Appendiċi 2) sabiex tagħtih volum sħiħ ta’ madwar 1 ml. Aqsam f’biċċtejn ugwali u żomm parti waħda għal skopijiet ta’ riferenza billi tiffriża f’-20° C [2] jew permezz ta’ lyophilization. Aqsam il-parti l-oħra f’biċċtejn u uża nofs wieħed għat-test IF u għat-tebgħa ta’ Gram u l-oħra għat-test tal-brunġiel.3.4. Huwa imperattiv illi l-kontrolli pożittivi u l-kampjuni tas-C. sepedonicum jiġu trattati separatament sabiex jiġi evitat t-tniġġis. Dan japplika għas-slides ta’ l-IF u għat-testijiet tal-brunġiel.4. Tbajja’ ta’ Gram4.1. Ipprepara t-tbajja’ ta’ Gram għad-dilutions tal-pellets kollha (5.2.1) u għal kull basla maqtugħha (2) li turi glassiness, tħassir jew sintomi suspetti oħrajn. Kampjuni għandhom jittieħdu mit-tarf tat-tissues bil-marda.4.2. Ipprepara t-tbajja’ ta’ Gram għal kolturi ta’ C. sepedonicum magħrufa u, jekk huwa possibbli, għal tissue infettata b’mod naturali (5.1).4.3. Iddetermina liema sempji fihom celloli tipikici ta’ Gram positve coryneform. B’mod ġenerali, ċelloli tas-C. sepedonicum huma twal bejn 0,8 u 1,2mm u wiesgħin bejn 0,4 u 0,60mm.Proċedura xierqa ta’ biex ittebba’ tingħata fl-Appendiċi 3.Preparazzjonijiet minn infezzjonijiet naturali jew kulturi mifruda riċentament juru predominanza ta’ vireg ta’ coccoid rods li s-soltu huma kemm xejn iżgħar miċ-ċelloli minn kulturi oder agar. Fil-biċċa l-kbira tal-kulturi tal-medja, ċelloli tas-C. sepedonicum huma vireg pleomorphic coryneform u jistgħu jagħtu reazzjoni Gram li tvarja. Iċ-ċelloli huma singoli, pari b’‘minkbejn’ karatteristiċi tad-diviżjoni li titgħawweġ, u f’xi okkażjonijiet fi gruppi rregolari li sikwit nirreferu għalihom bħala palisades jew ittri Ċiniżi.5. Skema għat-testijiet IF5.1. Uża l-antiserum f’parti magħrufa tal-C. sepedonicum - ATCC 33113 (NCPPB 2137), jew NCPPB 2140. Dan għandu jkollu IF titre ta’ aktar minn 1:600. Żid kontroll wieħed PBS fuq is-slide tat-test sabiex tistabbilixxi jekk il-fluorescein isothiocyanate anti-rabbit immunoglobulin conjugate (FITC) jitħallatx maċ-ċelloli tal-bakterja. Corynebacterium sepedonicum (ATCC 33113 (NCPPB 2137), NCPPB 2140) għandu jintuża bħala homologous antigen controls fuq slide separata. Tissue li tiġi infettata b’mod naturali (miżmuma mil-lyophilization jew friżata f’-20° C) għandħa tintuża fejn huwa possibbli bħala kontroll simili fuq l-istess slide (Stampa 2).5.2. Proċedura5.2.1. Ipprepara tliet serial ten fold dilutions (101, 102, 103) tal-pellet finali f’ilma distillat (Stampa 1).5.2.2. Ħu l-qies standard tal-volum li hemm bżonn bil-pipetta sabiex tiksi t-tieqa (madwar 25 ml) ta’ kull pellet dilution jew C. sepedonicum suspension (madwar 106 ċelloli‘ml) għal twieqi ta’ multispot slide kif muri fl-istampa 1.+++++ TIFF ++++++++++ TIFF +++++5.2.4. Iksi t-twieqi xierqa b’C. sepedonicum antiserum fit-taħlitiet rakkomandati, 0,01 M PBS pH 7,2 (Appendiċi 2), kif muri fl-istampa 1. (Uża PBS għall-kontroll FITC.) It-taħlita ta’ l-Antiserum li taħdem għandha tkun bejn wieħed u ieħor nofs dik tal-IF titre. Jekk taħlitiet oħra ta’ l-Antiserum għandhom jiġu inklużi, slides separati għandhom jitlestew għal kull taħlita li ser tintuża.5.2.5. Inkuba f’kamra umda b’temperatura ta’ l-Ambjent għal 30 minuta.5.2.6. Laħlaħ bir-reqqa b’0,01 M PBS pH 7,2. Aħsel għal madwar ħames minuti fi tliet tibdiliet ta’ 0,01 M PBS pH 7,2.5.2.7. Bir-reqqa neħħi l-umdità żejda.5.2.8. Agħtti kull tieqa b’taħlita ta’ FITC fl-istess taħlita li ntużat sabiex jiġi stabbilit t-titre u inkubat f’kamra mudlama u umda f’temperatura ta’ l-ambjent għal 30 minuta.5.2.9. Laħlaħ u aħsel bħal qabel.5.2.10. Żid madwar 5 sa 10 ml ta’ 0,1 M phosphate buffered glycerine pH 7,6 (jew prodott simili b’ pH ta’ mhux anqas minn 7,6) lil kull tieqa u agħtti bi ħġieġa (Appendiċi 2).5.2.11. Eżamina taħt mikroskopju mwaħħal b’sors ta’ dawl epiflorexxenti addattat sabiex wieħed ikun jista’ jaħdem b’FITC. Tkabbir ta’ 400 sa 1000 huwa xieraq. Skanja twieqi ripetuti għal madwar żewġ dijametri f’angoli retti u madwar il-perimetri tat-tieqa.Osserva ċ-ċelloli florexxenti f’kontrolli pożittivi u stabbilixxi t-titre. Osserva ċ-ċelloli fit-tieqa ta’ kontroll FITC’PBS u, jekk mhux preżenti, ipproċedi bit-twieqi l-oħrajn. Stabbilixxi f’minimu ta’ 10 għelieqi mikroskopiċi l-mean number taċ-ċelloli morfoloġikament florexxenti tipiċi f’kull għalqa u kkalkula n-numru kull ml ta’ pellet mhux imħallta (Appendiċi 4).Hemm bosta problemi inerenti fl-eżaminazzjoni ta’ l-immunoflorexxenti.- Il-popolazzjonijiet ta’ l-isfond taċ-ċelloli florexxenti b’morfoloġija li m’hijiex tipika u bakteria saprofitika li tirreaġixxi mal-qies u l-morfoloġija simili għall-Clavibacter michiganensis ssp. sepedonicus huwa probabbli li jeżistu fil-pellets tal-patata. Ikkunsidra biss iċ-ċelloli b’daqs tipiku u morfoloġiku.Minħabba l-possibbiltà ta’ reazzjonijiet minn naħa għall-oħra, kampjuni b’test ta’ immunoflorexxenti pożittiv għandhom jerġgħu jiġu ttestjati b’antiserum differenti.- Il-limitazzjoni teknika sabiex jintgħaraf permezz ta’ dan il-metodu jinsab bejn 103 u 104 ċelloli kull ml ta’ pellet mhux imħallta. Kampjuni ta’ ċelloli tipiċi IF meta wieħed jgħodd sal-limitu ta’ l-għarfien fejn huma ġeneralment negattivi għal C. m. ssp. sepedonicus imma jista’ jkun marbut mat-testijiet tal-brunġiel.Test ta’ l-immunoflorexxenti negattiva huwa identifikat għal kwalunkwe kampjun fejn ċelloli morfoloġikament tipikament florexxenti jinstabux. Il-kampjuni għandhom jitqiesu bħala ‘mhux imniġġsa’ bil-Clavibacter michiganensis ssp. sepedonicus.It-test tal-brunġiel mhux miltlub.Test pożittiv ta’ l-immunoflorexxenti huwa identifikat għal kull kampjun li fih jinsabu ċelloli morfoloġikament tipikament florexxenti.Kampjuni li għalihom ġie identifikat test pożittiv ta’ immunflorexxenti li fih iż-żewġ antisera għandhom jitqiesu bħala ‘potenzalment imniġġsa’ bil-Clavibacter michiganensis ssp. sepedonicus.It-test tal-brunġiela huwa mitlub għall-kampjuni meqjusa bħala potenzalment imniġġsa.6. It-test tal-brunġielGħal dettalji kulturali, ara Appendiċi 5.6.1. Qassam il-pellet minn 3.3 bejn mill-anqas 25 brunġiela fl-istadju tal-weraq 3 (Appendiċi 5) b’wieħed mill-metodi mogħti hawn taħt (6.2, 6.3 jew 6.4).6.2. Qasma tat-tlaqqim I6.2.1. Poġġi kull qasrija mimduda (blokka ta’ expanded polystyrene b’biċċa 5 cm fonda × 10 cm wiesgħa × 15 cm twila, b’wiċċ minnhom imneħħi (Stampa 3) addattat għal qasrija ta’ 10 cm). Strixxa ta’ fojl ta’ l-aluminium sterilizzat għandha titpoġġa bejn iz-zokk u l-blokk għal kull kampjun ittestjat. Il-pjanta tista’ tinżamm fil-post permezz ta’ lastiku madwar il-blokka.6.2.2. B’użu ta’ skarpel għamel qatgħa longitutidanali u dijagonali ta’ 0,5 sa 1,0 ċm tul u madwar tliet kwarti tad-dijamentru taz-zokk u madwar tliet kwarti tad-dijamentru fond, bejn il-kotiledon u l-ewwel werqa.6.2.3. Żomm il-qasma miftuħa bil-ponta tax-xafra tas-sikkina u iżbogħ l-inoculum ġewwa fiha billi tuża pinżell ta’ l-għajnejn jew ta’ l-artist irqieqa ħafna mimlija bil-pellet. Qassam il-bqija tal-pellet bejn il-brunġiel.6.2.4. Agħlaq il-qasma b’vażellina sterilizzata minn siringa ta’ 2 ml.+++++ TIFF +++++6.3. Qasma tat-tlaqqim II6.3.1. Żomm il-pjanta bejn żewġ swaba, qattar qatra (madwar 5 sa 10 ml) tal-pellet sospiża fuq iz-zokk bejn il-cotyledons u l-ewwel werqa.6.3.2. Uża sikkina sterilizzata, agħmel qasma dijagolani (f’angolu ta’ madwar 5°), 1,0 cm twila u fonda madwar 2/3 tal-ħxuna taz-zokk, ibda mill-qatra tal-pellet.6.3.3. Agħlaq il-qasma bil-vażellina sterilizzata minn siringa.6.4. Tlaqqim bis-siringa6.4.1. Issaqqix il-brunġiel għal ġurnata qabel it-tlaqqim sabiex tnaqqas il-pressjoni turgor.6.4.2. Laqqam iz-zkuk tal-brunġiel ’il fuq mill-cotyledons billi tuża siringa mwaħħla ma’ labra ipodermika (mhux anqas minn 23G). Qassam il-pellet bejn il-brunġiel.6.5. Laqqam 25 pjanta mil-kultura C. sepedonicum u, fejn huwa possibbli, bit-tissue tal-basla infettata b’mod naturali (5.1) bl-istess metodu ta’ tlaqqim (6.2, 6.3 u 6.4).6.6. Laqqam 25 pjanta b’0,05 M PBS sterilizzat bl-istess metodu ta’ tlaqqim (6.2, 6.3 jew 6.4).6.7. Inkuba l-pjanti f’kondizzjonijiet xierqa (Appendiċi 5) għal 40 ġurnata. Eżamina regolarment għal sintomi wara tmint ijiem. Għodd in-numru ta’ pjanti li juri s-sintomi. C. sepedonicum tikkawża l-weraq sabiex jinxfu fil-brunġiel u dan jista’ jibda bħala irtubija tal-ġnub jew bejn il-vini. It-tissue li tinxef għal bidu tidher ħadra skura jew ittikkjata imma mbagħad tiċċara qabel ma ssir nekrotika. Inxif bejn il-vini jidher bħala tidlik mgħarraq fl-ilma. Tissue nekrotika sikwit ikollha t-truf sofor jgħajtu. Il-pjanti ma jinqatlux bil-fors; iktar kemm ikun twil iż-żmien qabel ma jiżviluppaw is-sintomi, akbar ikun iċ-ċans li jgħixu. Il-pjanti jistgħu jegħlbu l-infezzjoni. Il-pjanti ż-żgħar tal-brunġiel li huma suxxettibbli huma ħafna aktar sensittivi għall-popolazzjonijiet żgħar ta’ C. sepedonicum minn pjanti ikbar, għalhekk huma bżonjuż illi jintużaw pjanti fl-istadju jew eżatt qabel l-istadju tal-weraq 3.It-tnixxif jista’ jiġi mill-popolazzjonijiet ta’ baktirja oħrajn jew fungi preżenti fil-pellet tat-tissue tal-basla. Dawn jinkludu l-Erwinia carotovora, subsp. carotovora and E. carotovora subsp. atroseptica, Phoma exigua var. foveata, kif ukoll popolazzjonijiet kbar bħal-baktirja saprophytic. Dan it-tnixxif jista’ jintgħaraf minn dawk ikkawżati mis-C. sepedonicum minħabba illi weraq sħaħ jew pjanti sħaħ jinxfu malajr.6.8. Ipprepara tebgħa ta’ Gram (4) għall-gruppi kollha tal-brunġiel li juru sintomi, billi tuża biċċiet mit-tissue tal-weraq niexef u tissue miz-zokk tal-pjanti u ifred fuq medda xierqa ta’ sustanzi (7). Iddiżinfetta l-wiċċ tal-weraq tal-brunġiel u z-zkuk billi timsaħ b’70 % ethanol.6.9. Taħt ċerti ċirkostanzi, b’mod partikolari fejn il-kondizzjonijiet tat-tkabbir m’humiex mill-aqwa, jaf ikun possibbli għas-C. sepedonicum li jeżisiti bħala infezzjoni moħbija ġewwa l-brunġiel anke wara inkubazzjoni ta’ 40 ġurnata. Dawn l-infezzjonijiet jafu jkunu r-riżultat ta’ stunting u nuqqas ta’ qawwa fil-pjanti mlaqqma. Jekk it-test IF jiġi kkunsidrat pożittiv, jista’ jkun neċessarju li jsir test ieħor. Għalhekk huwa essenzali li jitqabblu r-rati tat-tkabbir tal-brunġiel kollu ittestjat bil-kontrolli ta’ tlaqqim sterilizzati 0,05 M PBS u li l-kondizzjonijiet ta’ l-ambjent fis-serra jiġu mħarsa.Rakkomandazzjonijiet għal testijiet oħra huma dawn li ġejjin:6.9.1. aqla z-zkuk ’il fuq mil-post tat-tlaqqim u neħħi l-weraq;6.9.2. farrak iz-zkuk ġewwa 0,05 M PBS pH 7,0, kif fil-3.1 sa 3.2;6.9.3. uża nofs il-pellet sabiex tagħmel tebgħa ta’ Gram (4) u test IF (5);6.9.4. uża n-nofs l-ieħor sabiex tagħmel test ieħor tal-brunġiel (6) jekk it-tebgħa ta’ Gram u/jew it-testijiet IF huma pożittivi. Uża kultura tas-C. sepedonicum magħrufa u sterilizza l-kontrolli 0,05M PBS. Jekk is-sintomi m’humiex imħarsa wara t-test, il-kampjun għandu jiġi meqjus negattiv.7. Iżolazzjoni tal-C.sepedonicumDianjosi tista’ tiġi konfermata biss jekk is-C. sepedonicum jiġi mifrud u b’hekk magħruf (8). Għalkemm is-C. sepedonicum huwa organiżmu li jagħti fastidju, jista’ jiġi mifrud mit-tissue sintomatika. Madankollu, wieħed jista’ jeħles minnu billi jkabbar malajr il-baktirja saprofirika u, għalhekk, firdiet diretti mill-pellet tat-tissue tal-basla (3.3) m’humiex rakkomandati. Il-brunġiel jipprovdi mezz eċċellenti għall-għażla għat-tkabbir tas-C. sepedonicum u jipprovdi wkoll test eċċellenti ta’ konferma bħala wieħed li żamm l-organiżmu.Firdiet għandhom isiru mill-basal tal-patata u l-brunġiel kollu li jkun fih is-sintomi (4, 6). Tifrik taz-zkuk tal-brunġiel meta jkun hemm bżonn għandu jsir kif stabbilit fi 3. u 6.9.7.1. Dendil ta’ faxxi fuq wieħed mill-mezzi li ġejjin: (il-formoli jingħataw fl-Appendiċi 6):sostanza dextrose agar (għas-subkultura biss),ħmira peptone glucose agar,sustanza ħmira dextrose agar,ħmira maħruġa mill-melħ minerali agar.Inkubazzjoni f’temperatura ta’ 21° C sa 20 ġurnata.C. sepedonicum jikber bil-mod, is-soltu jagħmel kolonji forma ta’ koppla li jiġu bil-ponta, kulur il-krema fi żmien għaxart ijiem.Erġa għamel il-faxex sabiex tistabbilixxi l-purità.Is-subkulturi jtejbu r-rati tat-tkabbir. Kolonji tipiċi huma kulur il-krema fl-abjad jew avorju, tondi, lixxi, imqabbżin, qishom koppla ’l barra, mucoid-fluidal, bi truf sħaħ u s-soltu b’dijametru bejn 1 u 3 mm.IdentifikazzjoniĦafna bakterja Gram pożittiva, b’karatteristiċi kolonjali simili għal dawk tas-C. sepedonicum, jistgħu jiġu mifruda minn dawk b’saħħithom jew minn patata marida jew mill-brunġiel. F’dan il-kuntest, is-C. sepedonicum għandu jiġi identifikat permezz tat-testijiet li ġejjin:Test IF (5.1),Test tal-brunġiel,Testijiet ta’ nutrizzjoni u fisjoloġija (Appendiċi 7),- Test ta’ l-ossidazzjoni/fermentazzjoni (O‘F),- Test ta’ l-oxidase,- Tkabbir f’37° C,- Produzzjoni ta’ l-urease,- aesculin hydrolysis,- idroliżi tal-lamtu,- tolleranza għal soluzzjoni ta’ 7 % sodium chloride,- test ta’ l-indole,- test tal-catalase,- produzzjoni tal-H28,- citrate utilization,- idroliżi tal-ġelatina- aċtu minn: glycerol, lactose, rhamnose u salicin,- Tebgħa ta’ Gram.It-testjiet għandhom jinkludu kontroll ta’ C. sepedonicum magħruf. It-testijiet ta’ nutrizzjoni u fisjoloġiċi għandhom isiru billi tintuża l-inocula minn subkulturi ta’ agar bis-sostanzi. Xebħiet morfoloġiċi għandhom isiru minn kulturi ta’ agar b’sostanzi dextrose.Għat-test IF, il-popolazzjoni taċ-ċelloli għandu jiġi rranġat għal 106 ċelloli/ml. Jekk it-titru IF jkun simili għal dak tal-kultura tal-C. sepedonicum magħrufa.Għat-test tal-brunġiel il-popolazzjonijiet taċ-ċelloli għandu jiġi rranġat għal 107 ċelloli/ml. It-testijiet tal-brunġiel għandhom isiru billi jintużaw 10 pjanti għal kull organiżmu tat-test, billi terġa’ tintuża’ l-kultura magħrufa bħala C. sepedonicum u kontrolli ta’ ilma sterili; b’kulturi puri tipikament qed jinxfu jinkisbu f’20 ġurnata imma l-pjanti li ma juru ebda sintomi wara dan iż-żmien għandhom jitqegħdu f’inkubatur għal total ta’ 30 ġurnata f’temperaturi li jwasslu għat-tkabbir tal-brunġiel imma li ma jkunux ta’ aktar minn 30° C (Appendiċi 5). Jekk wara 30 ġurnata s-sintomi ma jkunux preżenti, il-kultura ma tistax tiġi konfermata bħala li hija forma patoġenika tal-Corynebacterium sepedonicum.Test | C. sepedonicum |O/F | Oxidative inert jew dgħajjef |Oxidase | - |Catalase | + |Tnaqqis tan-Nitrate | - |Attivita' ta' l-Urease | - |Produzzjoni tal-H2S | - |Produzzjoni ta' l-indole | - |Citrate utilization | - |idroliżi tal-lamtu | - jew dgħajjef |Tkabbir f'37°C | - |Tkabbir f'7 % NaCl | - |idroliżi tal-ġelatina | - |Aesculin hydrolysis | + |Aċtu minn: | |- Glycerol | - |- Lactose | - jew dgħajjef |- Rhamnose | - |- Salicin | - |[1] Metodu alternativ li toħroġ il-baktirja ġie mogħti minn Dinesen, 1984.[2] Hemm xhieda (Janse and Van Vaerenberg, 1987) illi billi tiffriża tista’ tnaqqas il-viabbiltà tal-Corynebacterium sepedonicum. Is-sospensjoni tal-pellet;o 10 % glycerol tista’ ssolvi l-problema.--------------------------------------------------ANNESS II1. Għal kull okkorrenza suspetta li għaliha jiġi identifikat test pożittiv ta’ immunofluorescence skond il-metodu stabbilit fl-Anness I, u konferma jew rifjut permezz ta’ twettiq sħiħ ta’ l-istess metodu mistenni, għandu jkun hemm żamma u konservazzjoni xierqa ta’:- tal-basal jew pjanti kollha, fejn huwa possibbli, u- kwalunkwe estratt li jifdal u slides ta’ immunofluorescence żejda ppreparati,sakemm jitlesta l-metodu msemmi.2. Fil-każ ta’ konferma pożittiva ta’ l-organiżmu, għandu jkun hemm retenzjoni u konservazzjoni xierqa ta’:- l-materjal speċifikat fil-paragrafu 1, u- kampjun tal-materjal tal-brunġiela infettat u mlaqqam bl-estratt tal-basla jew il-pjanta, u- il-kultura iżolata ta’ l-organiżmu,sa mill-anqas xahar wara in-notifikazzjoni tal-proċedura taħt l-Artikolu 5(2).--------------------------------------------------ANNESS III1. L-elementi li għandhom jiġu kunsidrati sabiex tiġi stabbilita l-firxa tal-probabbli kontaminazzjoni taħt l-Artikolu 5(1)(b), għandhom jinkludu:- basal jew pjanti f’post ta’ produzzjoni stabbilit bħala kontaminat taħt l-Artikolu 5(1)(a),- post(ijiet) ta’ produzzjoni jew stabbilimenti b’xi rabta ta’ produzzjoni mal-basal jew pjanti, stabbiliti bħala kontaminati taħt l-Artikolu 5(1)(a), inkluż il-qsim ta’ għodda ta’ produzzjoni u faċilitajiet diretti jew permezz ta’ kuntrattur komuni,- basal jew pjanti magħmulin f’post(ijiet) ta’ produzzjoni li għalihom hemm riferenza fl-inċiż ta’ qabel, jew preżenti f’tali post(ijiet) ta’ produzzjoni matul il-perjodu meta l-basal u l-pjanti stabbiliti bħala kontaminati taħt l-Artikolu 5(1)(a) kienu preżenti fuq il-post jew fil-postijiet ta’ produzzjoni li għalihom hemm riferenza fl-ewwel inċiż,- imħażen ċentrali li jqandlu l-patata mill-postijiet tal-produzzjoni ta’ hawn fuq,- kwalunkwe makkinarju, vettura, bastiment, maħżen, jew partijiet tagħhom, u kwalunkwe oġġett ieħor jinkludu l-materjal ta’ imballaġ, li seta’ ġie f’kuntatt mal-basal jew pjanti meqjusa bħala kontaminati taħt l-Artikolu 5(1)(a), matul it-12-il xhar ta’ qabel jew fejn huwa xieraq,- kwalunkwe basal jew pjanti maħżuna, jew f’kuntatt ma’, kull struttura jew oġġett imniżżel fl-inċiż ta’ qabel, qabel it-tindif u d-diżinfestazzjoni ta’ dawn l-istrutturi jew oġġetti, u- għandha tinkludi, bħala riżultat tat-testijiet taħt l-Artikolu 6, basal jew pjanti bl-istess oriġini kolonjali meqjusa bħala kontaminati taħt l-Artikolu 5(1)(a) u għal-liema investigazzjonijiet jindikaw illi kontaminazzjoni hija probabbli.2. L-elementi li għandhom jiġu kkunsidrati sabiex tiġi stabbilita l-firxa possibbli taħt l-Artikolu 5(1)(c) ser tinkludi:- kemm huma qrib postijiet oħrajn ta’ produzzjoni għat-tkabbir tal-patata u ta’ pjanti oħrajn li jgħożżuha,- il-qbil komuni tal-ħażniet taż-żerriegħa tal-patata.3. Id-dettalji tan-notifika li hemm riferenza għaliha fl-ewwel subparagrafu ta’ l-Artikolu 5(2) għandha tinkludi:- għal kull konsenja ta’ patata jew lott stabblit bħala kontaminat, ic-ċertifikati mniżżla fl-Artikoli 7 u 8 tad-Direttiva Nru 77/93/KEE, il-passaport jew in-numru ta’ reġistrazzjoni, kif xieraq,- l-isem tal-varjetà tal-ħażniet taż-żerriegħa tal-patata, u fejn huwa possibbli f’kull każ ieħor,- deskrizzjoni ta’ l-elementi tal-kontaminazzjoni stabbiliti u ż-żona ta’ demarkazzjoni,- id-disponibbiltà ta’ l-estratt, ippreparat fuq slides immunofluorescent, materjal ta’ brunġiela infettata u kultura iżolata ta’ l-organiżmu mit-test li fih saret konferma pożittiva ta’ l-organiżmu.--------------------------------------------------ANNESS IV1. Il-miżuri uffiċjali sorveljati li hemm referenza għalihom fl-Artikolu 7(1) sabiex jintremew il-basal u l-pjanti meqjusa bħala kontaminati taħt l-Artikolu 5(1)(a) għandu jkun:- użat għall-ipproċessar industrijali permezz ta’ konsenja diretta u immedjata għal impjant ta’ proċessar b’faċilitajiet xierqa għar-rimi tal-fdalijiet li għalihom ġie stabblit illi m’hemm ebda riskju li jintgħaraf li jinfirex l-organiżmu, u b’sistema ta’ disinfestazzjoni tal-postijiet tal-ħażna u tal-vetturi li jitilqu, jew- miżuri oħra, dment illi ġie stabbilit li m’hemm ebda risku li jintgħaraf li jinfirex l-organiżmu; dawn il-miżuri għandhom jiġu notifikati lill-Kummissjoni u lill-Istati Membri l-oħrajn.2. L-użu xieraq jew ir-rimi tal-basal jew pjanti stabbiliti bħala probabbilment kontaminati taħt l-Artikolu 5(1)(b) u li hemm riferenza għalih fl-Artikolu 7(2), taħt il-kontroll tal-korpi uffiċjali responsabbli ta’ l-Istati Membri, għandu jkun:- użu bħala patata sabiex tintuża għall-konsum, imballata lesta sabiex titqassam direttament u użu mingħajr ma terġa’ tiġi mballata, u intiża sabiex titqassam direttament u għall-użu, jew- użu bħala patata għall-użu intiża għall-ipproċessar industrijali, u intiża għat-tqassim dirett u immedjat sa impjant ta’ proċessar b’faċilitajiet xierqa ta’ rimi ta’ skart u ta’ disinfezzjoni, jew- xi użu ieħor jew rimi, dment illi jiġi stabbilit illi m’hemm ebda riskju li jintgħaraf li jista’ jinfirex l-organiżmu.3. Il-metodi xierqa għat-tindif u diżinfezzjoni ta’ l-oġġetti li hemm referenza għalihom fl-Artikolu 7(3) għandhom ikunu dawk li għalihom ġie stabbilit illi m’hemm ebda riskju li jintgħaraf li l-organiżmu jinfirex u għandu jkun impjegat taħt is-sorveljanza tal-korpi uffiċjali responsabbli ta’ l-Istati Membri.4. Is-serje ta’ miżuri li għandhom jiġu implimentati fl-Istati Membri fi ħdan iż-żona demarkata stabbilita taħt l-Artikolu 5(1)(c) u li għaliha hemm referenza fl-Artikolu 7(4) għandha tinkludi:4.1. f’postijiet fejn il-produzzjoni stabbilita hija kontaminata taħt l-Artikolu 5(1)(a):(a) f’għalqa stabbilita li għandha tiġi kontaminata taħt l-Artikolu 5(1)(a), jew(i) - matul mill-anqas tliet snin ta’ tkabbir wara s-sena tal-kontaminazzjoni stabbilita,- għandhom jittieħdu miżuri sabiex jinqerdu dawk il-pjanti ta’ patata li joffru ruħhom u pjanti oħra naturali li jistiednu l-organiżmu, u- ebda basal tal-patata, pjanti jew żerriegħa vera, jew pjanti oħra naturali li jistiednu l-organiżmu, jew ħxejjex li għalihom huwa meqjus li hemm ir-riskju li l-organiżmu jgħix jew jinfirex, ma għandhom jinżergħu sakemm l-għalqa tinsab ħielsa minn pjanti tal-patata li joffru ruħhom għal mill-anqas sentejn ta’ tkabbir wara xulxin,- fl-ewwel staġun tal-ħsad tal-patata wara l-perjodu speċifikat fl-inċiż ta’ qabel, żerriegħa tal-patata ċertifikata uffiċjalment għandha tinżergħa bħala produzzjoni għall-konsum biss u għandu jsir stħarriġ uffiċjali, kif dettaljat fl-Artikolu 2(1);- fl-istaġun tal-ħsad tal-patata wara dak li hemm referenza għalih fl-inċiż ta’ qabel u wara ċiklu ta’ rotazzjoni xieraq, żerriegħa tal-patata ċertifikata uffiċjalment għandha tinżergħa għal kull żerriegħa jew għall-produzzjoni għall-konsum u stħarriġ uffiċjali kif dettaljat fl-Artikolu 2(1), għandu jittieħed; jew(ii) - matul l-erba’ snin ta’ tkabbir ta’ wara dik li fiha ġiet stabbilita l-kontaminazzjoni,- miżuri għandhom jittieħdu sabiex jiġu eliminati l-pjanti tal-patata volontarji u pjanti oħrajn li jkollhom l-organiżmu b’mod naturali, u- l-għalqa għandħa tinżera’, u tiġi mantnuta, vojta jew bħala post fejn jirgħu l-annimali permanentement bi qtugħ mill-viċin u għalf intensiv,- fl-ewwel staġun ta’ ħsad tal-patata wara l-perjodu speċifikat fl-inċiż preċedenti, iż-żerriegħa tal-patata ċertifikata uffiċjalment għandha tinżergħa għall-produzzjoni jew taż-żerriegħa jew tal-konsum u għandu jsir stħarriġ uffiċjali, kif dettaljat fl-Artikolu 2(1);(b) f’egħlieqi oħrajn:- fis-sena ta’ tkabbir ta’ wara li ġiet stabbilita l-kontaminazzjoni:- jew ebda basal tal-patata, pjanti jew żerriegħa ta’ veru jew ebda pjanti li b’mod naturali jgħożżu l-organiżmu m’għandhom jinżergħu, u miżuri għandhom jittieħdu sabiex jinqerdu pjanti tal-patata volontarji, kif inhu xieraq, jew- żerriegħa tal-patata ċertifikata uffiċjalment tista’ tinżergħa għall-konsum biss, bil-kondizzjoni illi l-korpi uffiċjali responsabbli jkunu sodisfatti illi r-riskju tal-pjanti tal-patata volontarji u ta’ pjanti oħrajn li b’mod naturali jkollhom l-organiżmu jkunu inqerdu,- għal, mill-anqas sentejn ta’ tkabbir wara dak speċifikat fl-inċiż inċiż preċedenti, żerriegħa ċertifikata uffiċjalment biss għandha tinżergħa, sew għall-produzzjoni taż-żerriegħa kif ukoll għall-konsum,- f’kull sena ta’ tkabbir li hemm riferenza għaliha fl-inċiżi ta’ qabel għandhom jittieħdu miżuri sabiex jinqerdu l-pjanti tal-patata volontarji u pjanti li b’mod naturali jkollhom l-organiżmu, u għandu jsir stħarriġ uffiċjali, kif dettaljat fl-Artikolu 2(1),- fejn żerriegħa tal-patata ċertifikata uffiċjalment għall-produzzjoni għall-konsum fis-sena ta’ tkabbir wara dik li fiha ġiet stabbilita kontaminazzjoni, il-wiċc tar-raba’ li jkun qed jikber għandu jiġi spezzjonat fi żminijiet xierqa u l-pjanti tal-patata volontarji għandhom jiġu ttestjati għall-organiżmu;(ċ) immedjatament wara li tkun ġiet stabbilita l-kontaminazzjoni taħt l-Artikolu 5(1)(a) u f’kull sena ta’ tkabbir segwenti sa u inkluż l-ewwel sena li fiha huwa permess staġun ta’ ħsad tal-patata fl-għalqa (egħlieqi) meqjusa bħala kontaminati, kif dettaljat fil-paragrafu (a), il-makkinarju kollu u l-faċilitajiet ta’ ħżin fuq il-post ta’ produzzjoni u involut fil-produzzjoni tal-patata għandha titnaddaf u tiġi diżinfettata kif xieraq bl-użu ta’ metodi xierqa, kif speċifikat fin-numru 3;(d) f’dawn is-sistemi ta’ produzzjoni fejn tibdil sħiħ tal-mezzi ta’ tkabbir huwa possibbli,- ebda basal, pjanti jew żerriegħa vera ma għandha tinżera’ sakemm l-unità ta’ produzzjoni ma tkun soġġetta għal miżuri sorveljati uffiċjalment biex jeliminaw l-organiżmu u jneħħu patata jew materjal tat-tip solanaceous, inkluż, ta’ l-anqas, tibdil sħiħ bil-medium li jkun qed jikber u tindif u disinfettar ta’ l-inità ta’ produzzjoni u l-għodda kollha, u, wara tingħata l-approvazzjoni għall-produzzjoni tal-patata mill-korpi uffiċjali responsabbli, u- il-produzzjoni tal-patata għandha tkun minn żerriegħa tal-patata ċertifikata uffiċjalment, jew minn basal żgħir jew minn pjanti ċkejkna li ġejjin minn sorsi ttestjati;4.2. fiż-żona demarkata, mingħajr preġudizzju għall-miżuri dettaljati taħt l-4.1, l-Istati Membri għandhom:(a) minnufih, u għal mill-anqas tliet staġuni ta’ tkabbir, wara li tkun ġiet stabbilita kontaminazzjoni:- jiżguraw sorveljanza mill-korpi uffiċjali responsabbli ta’ l-istabbilimenti ta’ tkabbir, ħażna u tqandil tal-basal tal-patata, flimkien ma’ l-istabbilimenti li jħaddmu l-makkinarju tal-patata taħt kuntratt,- jeħtieġu tindif u diżinfezzjoni tal-makkinarju u ta’ l-imħażen, kif xieraq, u bl-użu ta’ metodi xierqa, kif speċifikat taħt in-numru 3,- jeħtieġu li tinżera’ ż-żerriegħa ċertifikata biss għall-ħsad tal-patata f’dik iż-żona,- jeħtieġu t-tqandil separat tal-ħażniet taż-żerriegħa tal-ħsad ta’ dawk għall-konsum fuq l-istabbilimenti fi ħdan iż-żona,- imexxu stħarriġ uffiċjali kif dettaljat fl-Artikolu 2(1);(b) jistabbilixxu programm, fejn huwa xieraq, sabiex jinbidlu l-ħażniet kollha taż-żerriegħa tal-patata fuq perjodu ta’ żmien xieraq.Il-miżuri implimentati taħt 4.2, flimkien man-numri tar-reġistrazzjoni ta’ dawk li jipproduċu, imħażen kollettivi u ċentri li minnhom jintbagħtu fiż-żona demarkata, għandhom ikunu notifikat kull sena lill-Istati Membri u lill-Kummissjoni.--------------------------------------------------


title: Id-Direttiva tal-Kummissjoni tat-28 ta’ Settembru, 1978 li taddatta għal progress tekniku l-Annessi tad-Direttivi tal-Kunsill 75/106/KEE u 76/211/KEE dwar l-imballaġġ minn qabel

text:
Avviż Legali Importanti

|

31978L0891

Official Journal L 311 , 04/11/1978 P. 0021 - 0028 Finnish special edition: Chapter 15 Volume 2 P. 0112  Greek special edition: Chapter 13 Volume 7 P. 0181  Swedish special edition: Chapter 15 Volume 2 P. 0112  Spanish special edition: Chapter 13 Volume 9 P. 0074  Portuguese special edition Chapter 13 Volume 9 P. 0074

		Id-Direttiva tal-Kummissjonitat-28 ta’ Settembru, 1978li taddatta għal progress tekniku l-Annessi tad-Direttivi tal-Kunsill 75/106/KEE u 76/211/KEE dwar l-imballaġġ minn qabel(78/891/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 71/316/KEE tas-26 ta’ Lulju, 1971 dwar l-approssimazzjoni tal-liġijiet ta’ l-Istati Membri marbutin mad-disposizzjonijiet komuni kemm għal strumenti tal-kejl u kemm għal mezzi ta’ kontroll metroloġiku [1], kif emendata bl-Att ta’ Adeżjoni [2], u partikularment l-Artikoli 17, 18 u 19 ta’ dan,Wara li kkunsidrat id-Direttiva tal-Kunsill 75/106/KEE tad-19 ta’ Diċembru, 1974 dwar l-approssimazzjoni tal-liġijiet ta’ l-Istati Membri rigward il-prekondizzjonament bil-volum ċerti likwidi f’imballaġġ minn qabel [3],Wara li kkunsidrat id-Direttiva tal-Kunsill 76/211/KEE tal-20 ta’ Jannar, 1976 dwar l-approssimazzjoni tal-liġijiet ta’ l-Istati Membri dwar il-prekondizzjonament bil-piż jew bil-volum ta’ ċerti likwidi f’imballaġġ minn qabel [4],Billi l-implimentazzjoni tad-disposizzjonijiet tad-Direttiva 76/211/KEE wriet il-bżonn għal reviżjoni ta’ l-iżbalji negattivi tollerabbli u tal-klassifika ta’ prodotti;Billi klassifika iktar sempliċi ta’ prodotti f’imballaġġ minn qabel għandha tiffaċilita iktar il-preparazzjoni tagħhom għal bejgħ u toffri lill-konsumatur għażla iktar wiesgħa ta’ prodotti f’imballaġġ minn qabel;Billi l-immarkar fuq pakketti żgħar għal-lest jista’ f’ċerti każi jkun inqas mill-għoli speċifikat fid-Direttivi 75/106/KEE u 76/211/KEE u madankollu jkunu xorta viżibbli u leġibbli biżżejjed;Billi metodi moderni ta’ kontroll statistiku jagħmluha possibbli biex tkun ridotta l-estensjoni tal-pjanijiet speċifikati ta’ teħid ta’ kampjuni f’dawn iż-żewġ Direttivi;Billi l-miżuri li hemm provdut għalihom f’din id-Direttiva huma bi qbil ma’ l-opinjoni tal-Kumitat dwar l-Adattament għal Progress Tekniku ta’ Direttivi Mfassla biex Ineħħu Xkiel Tekniku għal Kummerċ fis-Settur ta’ Strumenti tal-Kejl,ADOTTAT DIN ID-DIRETTIVA:Artikolu 1It-Taqsimiet 3.1, 4 u 5 ta’ l-Anness I għad-Direttiva 75/106/KEE jitbiddlu bit-taqsimiet korrispondenti fl-Anness I għal din id-Direttiva.Artikolu 2It-Taqsimiet 2.4, 3.1 u 5 ta’ l-Anness I għad-Direttiva 76/211/KEE jitbiddlu bit-taqsimiet korrispondenti fl-Anness II għal din id-Direttiva.It-Taqsimiet 2.5 u 2.6 huma mħassra.Artikolu 3L-Annessi II għad-Direttivi tal-Kunsill 75/106/KEE u 76/211/KEE jitbiddlu, sa u inklużi t-Taqsimiet 2.2, bit-test imniżżel fl-Anness III għal din id-Direttiva.Artikolu 41. L-Istati Membri għandhom jadottaw il-liġijiet, ir-regolamenti u d-disposizzjonijiet amministrattivi meħtieġa biex ikunu konformi ma’ din id-Direttiva b’tali mod li dawn jidħlu fis-seħħ b’effett mill-1 ta’ Jannar, 1980.Huma għandhom minnufih jgħarrfu lill-Kummissjoni b’dan.2. L-Istati Membri għandhom jassiguraw li t-test tad-disposizzjonijiet ta’ liġi interna li huma jadottaw fil-qasam kopert minn din id-Direttiva jkun mgħarraf lill-Kummissjoni.Artikolu 5Din id-Direttiva hija indirizzata lill-Istati Membri.Magħmula fi Brussel, fit-28 ta’ Settembru 1978.Għall-KummissjoniÉtienne davignonMembru tal-Kummissjoni[1] ĠU L 202, tas-6.9.1971, p. 1.[2] ĠU L 73, tas-27.3.1972, p. 14.[3] ĠU L 42, tal-15.2.1975, p. 1.[4] ĠU L 46, tal-21.2.1976, p. 1.--------------------------------------------------ANNESS IEMENDI GĦALL-ANNESS I TAD-DIRETTIVA TAL-KUNSILL 75/106/KEE3.1. il-volum nominali tal-kontenut espress f’litri, ċentilitri jew millilitri u mmarkat f’ċifri ta’ mill-inqas 6 mm għoli jekk il-volum nominali tal-kontenut ikun aktar minn 100 cl, 4mm għoli jekk ikun minn 100 cl ’l isfel sa imma mhux inkluż 20 cl, 3mm għoli jekk ikun minn 20 cl sa iżda mhux inkluż 5 cl, 2 mm għoli jekk mhux iktar minn 5 cl, segwit bis-simbolu tal-kejl użat jew fejn xieraq bl-isem tal-kejl, bi qbil mad-Direttiva 71/354/KEE, kif l-aħħar emendata bid-Direttiva 76/770/KEE;sa ma jiskadi l-perjodu ta’ transizzjoni, li matulu l-użu ta’ kejl imperjali li jidher fl-Anness II għad-Direttiva tal-Kunsill 71/354/KEE jkun awtorizzat fil-Komunità, l-indikazzjoni tal-valur nominali tal-kontenut espress f’kejl SI bi qbil mal-paragrafu preċedenti tista’ tkun akkumpanjata minn dik tal-valur ekwivalenti f’kejl imperjali (Renju Unit), ikkalkulat fuq il-bażi tal-fatturi ta’ konverżjoni li ġejjin:millilitru wieħed = 0.0352 ta’ uqija fluwidalitru wieħed = 1760 pinet jew 0.0220 glalen.Stati Membri jistgħu, fejn jaħsbu li hu meħtieġ, jinsistu dwar din it-tieni indikazzjoni għal prodotti mqiegħda għal bejgħ fit-territorji nazzjonali tagħhom. Immarkar f’kejl imperjali (Renju Unit) għandu jkun f’ittri u f’ċifri ta’ dimensjonijiet mhux ikbar minn dawk ta’ l-immarkar korrispondenti f’kejl SI.4. RESPONSABBILTÀ TA’ MIN JIPPAKKJA JEW L-IMPORTATURMin jippakkja jew l-importatur għandju jkun responsabbli li jassigura li pakketti għal-lest ikunu konformi mal-kundizzjonijiet ta’ din id-Direttiva.Il-kwantità ta’ likwidu f’pakkett għal-lest, magħrufa bħala l-volum effettiv tal-kontenut, għandha titkejjel jew tkun iċċekkjata fuq ir-responsabbiltà ta’ min jippakkja jew ta’ l-importatur. Il-kejl jew kontroll għandu jitwettaq permezz ta’ strument ta’ kejl legali tajjeb jimplimenta l-operazzjonijiet meħtieġa.Il-kontroll jista’ jitwettaq bit-teħid ta’ kampjuni.Fejn il-volum effettiv tal-kontenut ma jkunx imkejjel, il-kontroll imwettaq minn min jippakkja għandu jkun hekk organizzat li l-volum nominali ta’ l-imsemmi kontenut ikun assigurat b’mod effettiv, f’konformità mad-disposizzjonijiet ta’ din id-Direttiva.Biex tintlaħaq din il-kundizzjoni, min jippakkja jrid iwettaq kontroll tal-produzzjoni bi qbil mal-proċeduri rikonoxxuti mid-dipartimenti kompetenti fl-Istati Membri u jekk huwa jżomm għad-disposizzjoni ta’ dawn l-awtoritajiet id-dokumenti li jkun fihom ir-riżultati ta’ iċċekkjar bħal dan, biex jiċċertifika li dan il-kontroll, flimkien mal-korrezzjonijiet u l-aġġustamenti li huma jkunu wrew li huma meħtieġa, jkun twettaq sewwa u eżatti.Fejn prodotti jkunu impurtati minn pajjiżi barra l-KEE, l-importatur jista’, minflok ikejjel u jiċċekkja, jipprovdi xiehda li huwa fil-pussess tal-garanziji kollha meħtieġa li jippermettulu li jassumi r-responsabbiltà.Wieħed mid-diversi metodi biex tkun rispettata l-ħtieġa ta’ kejl u ċċekkjar huwa billi meta jkun qed isir pakkett għal-lest jintuża kontenitur tal-kejl tat-tip spjegat fid-Direttiva marbuta ma’ l-istess suġġett u jimtela taħt il-kundizzjonijiet preskritti f’din id-Direttiva u f’dik dwar il-kejl tal-fliexken kontenituri.5. KONTROLL LI GĦANDU JITWETTAQ MID-DIPARTIMENTI KOMPETENTI TAL-POST TA’ MIN JIPPAKKJA JEW TA’ L-IMPORTATUR JEW TA’ L-AĠENT TIEGĦU STABBILIT FIL-KOMUNITÀKontroll biex ikun assigurat li l-pakketti għal-lest ikunu konformi mad-disposizzjonijiet ta’ din id-Direttiva għandu jitwettaq mid-dipartimenti kompetenti ta’ l-Istati Membri b’teħid ta’ kampjuni fil-post ta’ min jippakkja jew, jekk dan mhux prattikabbli, fil-post ta’ l-importatur jew ta’ l-aġent tiegħu stabbiliti fil-Komunità.Dan il-kontroll ta’ statistika b’teħid ta’ kampjuni għandu jitwettaq bi qbil mal-metodi aċċettati ta’ spezzjoni ta’ aċċettazzjoni ta’ kwalità. L-effettività tiegħu għandha tkun komparabbli għal dik tal-metodu ta’ riferenza speċifikat fl-Anness II.Għalhekk rigward il-kriterju għall-kontenut minimu aċċettabbli, pjan ta’ teħid ta’ kampjuni wżati minn Stat Membru għandu jitqies bħala komparabbli ma’ dak rakkomandat fl-Anness II jekk l-abscissa tal-punt ordnat 0.10 tal-kurva karatteristika operattiva ta’ l-ewwel pjan (probabbiltà ta’ aċċettazzjoni tal-lott = 0.10) jiżvija b’inqas minn 15 % mill-abscissa tal-punt korrispondenti tal-kurva karatteristika operattiva tal-pjan ta’ teħid ta’ kampjuni rakkomandat fl-Anness II.V− ms [1]-abscissa tal-punt ordnat 0.10 tal-kurva ta’ l-ewwel pjan (probabbiltà ta’ aċċettazzjoni tal-lott = 0.10) tiżvija b’inqas minn 0.05 mill-abiscissa tal-punt korrispondenti tal-kurva tal-pjan ta’ teħid ta’ kampjun rakkomandat fl-Anness II.[1] m = il-medja effettiva tal-lott.--------------------------------------------------ANNESS IIEMENDI GĦALL-ANNESS I TAD-DIRETTIVA 76/211/KEE2.4. L-iżball negattiv tollerabbli fil-kontenut ta’ pakkett għal-lest ikun iffissat bi qbil mat-tabella ta’ hawn taħt:Kwantità nominali Qn fi grammi jew millilitri | Żball negattiv tollerabbli |bħala % ta’ Qn | g jew ml |5 sa 50 | 9 | — |minn 50 sa 100 | — | 4.5 |minn 100 sa 200 | 4.5 | — |minn 200 sa 300 | — | 9 |minn 300 sa 500 | 3 | — |minn 500 sa 1000 | — | 15 |minn 1000 sa 10000 | 1.5 | — |Meta tintuża t-tabella, il-valuri ta’ l-iżbalji negattivi tollerabbli murija bħala perċentwali fit-tabella, ikkalkulati f’piż jew volum, għandhom ikunu mdawra sa l-eqreb deċimi ta’ gramm jew millilitru.3.1. Il-kwantità nominali (piż nominali jew volum nominali) espressa f’kilogrammi, grammi litri, ċentilitri jew millilitri u mmarkata f’ċifri ta’ l-inqas 6 mm għoli jekk il-kwantità nominali tkun ikbar minn 1,000 g jew 100 cl, 4 mm għoli jekk hija tkun minn 1,000 g jew 100 cl inkluż sa imma mhux inkluż 200 g jew 20 cl, 3mm għoli jekk tkun minn 200 g jew 20 cl sa iżda mhux inkluż 50 g jew 5 cl, 2 mm għoli jekk mhux iktar minn 50 g jew 5 cl, segwita bis-simbolu għall-kejl użat jew fejn xieraq mill-isem tal-kejl, bi qbil mad-Direttiva 71/354/KEE, kif l-aħħar emendata bid-Direttiva 76/770/KEE;Immarkar f’kejl imperjali (Renju Unit) għandu jkun f’ittri u ċifri ta’ dimensjonijiet mhux ikbar minn dawk ta’ l-immarkar korrispondenti f’kejl SI.5. KONTROLL LI GĦANDU JITWETTAQ MID-DIPARTIMENTI KOMPETENTI FIL-POST TA’ MIN JIPPAKKJA JEW TA’ L-IMPORTATUR JEW TA’ L-AĠENT TIEGĦU STABBILIT FIL-KOMUNITÀKontroll biex ikun assigurat li l-pakketti għal-lest ikunu konformi mad-disposizzjonijiet ta’ din id-Direttiva għandu jitwettaq mid-dipartimenti kompetenti ta’ l-Istati Membri b’teħid ta’ kampjuni fil-post ta’ min jippakkja jew, jekk dan mhux prattikabbli, fil-post ta’ l-importatur jew ta’ l-aġent tiegħu stabbiliti fil-Komunità.Dan il-kontroll ta’ l-istatistika tat-teħid ta’ kampjuni għandu jitwettaq bi qbil mal-metodi aċċettati ta’ spezzjoni ta’ aċċettazzjoni ta’ kwalità. L-effettività tiegħu għandha tkun komparabbli għal dik tal-metodu ta’ riferenza speċifikat fl-Anness II.Għalhekk rigward il-kriterju għall-kontenut minimu aċċettabbli, pjan ta’ teħid ta’ kampjuni użat minn Stat Membru għandu jitqies bħala komparabbli ma’ dak rakkomandat fl-Anness II jekk l-abscissa tal-punt ordnat 0.10 tal-kurva karatteristika operattiva ta’ l-ewwel pjan (probabbiltà ta’ aċċettazzjoni tal-lott = 0.10) tiżvija b’inqas minn 15 % mill-abscissa tal-punt korrispondenti tal-kurva karatteristika operattiva tal-pjan ta’ teħid ta’ kampjuni rakkomandat fl-Anness II.Q− ms [1]-abscissa tal-punt ordnat 0.10 tal-kurva ta’ l-ewwel pjan (probabbiltà ta’ aċċettazzjoni tal-lott = 0.10) tiżvija b’inqas minn 0.05 mill-abscissa tal-punt korrispondenti tal-kurva tal-pjan ta’ teħid ta’ kampjuni rakkomandat fl-Anness II.[1] m = il-medja effettiva tal-lott.--------------------------------------------------ANNESS IIIEMENDI GĦALL-ANNESSI II TAD-DIRETTIVI 75/106/KEE U 76/211/KEEANNESS IIDan l-Anness jistabbilixxi l-proċeduri tal-metodu ta’ riferenza għall-kontroll ta’ statistika ta’ lottijiet gruppi ta’ pakketti għal-lest biex jilħqu l-kundizzjonijiet ta’ l-Artikolu 3 tad-Direttiva tat-Taqsima 5, l-Anness I ta’ din.1. KUNDIZZJONIJIET GĦAL KEJL TAL-KONTENUT EFFETTIV TA’ PAKKETTI GĦAL-LESTIl-kontenut effettiv ta’ pakketti għal-lest jistgħu jitkejlu direttament permezz ta’ strumenti ta’ użin jew ta’ strumenti volumetriċi jew, fil-każ ta’ likwidi, indirettament, bl-użin tal-prodott ippakkjat għal-lest u billi titkejjel id-densità tiegħu.Irrispettivament mill-metodu wżat, l-iżball magħmul fil-kejl tal-kontenut effettiv ta’ pakkett għal-lest ma għandux jaqbeż wieħed minn ħamsa ta’ l-iżball negattiv tollerabbli għall-kwantità nominali fil-pakkett għal-lestIl-proċedura għal kejl tal-kontenut effettiv ta’ pakkett għal-lest tista’ tkun soġġetta għal regolamenti domestiċi f’kull Stat Membru.2. ĦTIĠIET GĦALL-KONTROLL TA’ LOTTIJIET TA’ PAKKETTI GĦAL-LESTIl-kontroll ta’ pakketti għal-lest għandu jitwettaq b’teħid ta’ kampjuni u għandu jkun f’żewġ partijiet:- kontroll li jkopri l-kontenut effettiv ta’ kull pakkett għal-lest fil-kampjun,- kontroll ieħor fuq il-medja tal-kontenut effettiv tal-pakketti għal-lest fil-kampjun.Lott ta’ pakketti għal-lest għandu jitqies aċċettabbli jekk ir-riżultati ta’ dan il-kontroll doppju jissodisfaw l-kriterji ta’ aċċettazzjoni.Għal kull wieħed minn dan il-kontroll, hemm żewġ pjani ta’ teħid ta’ kampjuni:- wieħed għal ittestjar mhux distruttiv, jiġifieri ttestjar li ma jinvolvix ftuħ tal-pakkett,- l-ieħor għal ittestjar distruttiv, jiġifieri ttestjar li jinvolvi ftuħ u distruzzjoni tal-pakkett,Għal raġunijiet prattiċi u ekonomiċi, it-test ta’ l-aħħar għandu jkun limitat għall-minimu essenzjali assolut; huwa jkun inqas effettiv mit-test mhux distruttiv.Ittestjar distruttiv għandu għalhekk jintuża biss meta ttestjar mhux distruttiv ikun imprattikabbli. Bħala regola ġenerali dan ma għandux ikun applikat għal lottijiet ta’ inqas minn 100 biċċa.2.1. Lottijiet ta’ pakkett għal-lest2.1.1. Il-lott għandu jkun fih il-pakketti kollha għal-lest ta’ l-istess kwantità nominali, l-istess tip u l-istess produzzjoni, ippakkjati fl-istess post, li jkun għad iridu jiġu spezzjonati. Id-daqs tal-lott għandu jkun limitat għall-ammonti stabbiliti hawn taħt.2.1.2. Meta pakketti għal-lest ikunu ċċekkjati fl-aħħar tal-linja ta’ l-ippakkjar, l-għadd f’kull lott għandu jkun ugwali għall-produzzjoni massima li toħroġ kull siegħa mil-linja ta’ ippakkjar, mingħajr ebda restrizzjoni dwar id-daqs tal-lott.F’każijiet oħra d-daqs tal-lott għandu jkun limitat għal 10000.2.1.3. Għal lottijiet ta’ inqas minn 100 pakkett għal-lest, it-test mhux distruttiv, fejn jitwettaq, għandu jkun 100 %.2.1.4. Qabel it-testijiet fi 2.2 u 2.3 jitwettqu, għadd suffiċjenti ta’ pakketti għal-lest għandhom jittieħdu bl-addoċċ mil-lott biex il-kontroll li jkun jeħtieġ kampjun ikbar ikun jista’ jitwettaq.Għall-kontroll l-ieħor, il-kampjun meħtieġ għandu jittieħed saltwarjament mill-ewwel kampjun u jkun immarkat.L-operazzjoni ta’ l-immarkar għandha tkun kompluta qabel il-bidu ta’ l-operazzjonijiet tal-kejl.2.2. Kontroll tal-kontenut effettiv ta’ pakkett għal-lestIl-kontenut aċċettabbli minimu għandu jkun ikkalkulat billi jitnaqqas l-iżball negattiv ollerabbli mill-kontenuti konċernati mill-kwantità nominali tal-pakkett għal-lest.Pakketti għal-lest fil-lott li l-kontenut effettiv tagħhom jkunu inqas mill-kontenut aċċettabbli minimi għandhom ikunu kkunsidrati difettużi.2.2.1. Ittestjar mhux distruttivIttestjar mhux distruttiv jitwettaq skond il-pjan ta’ kampjonar doppju kif muri fit-tabella t’hawn taħt:L-ewwel għadd ta’ pakketti għal-lest iċċekkjat għandu jkun ugwali għall-għadd ta’ biċċiet fl-ewwel kampjun, kif indikat fil-pjan:- jekk l-għadd ta’ biċċiet difettużi misjuba fl-ewwel kampjun ikun inqas minn jew ugwali għall-ewwel kriterju ta’ aċċettazzjoni, il-lott għandu jitqies aċċettabbli għall-iskop ta’ dan il-kontroll,- jekk l-għadd ta’ biċċiet difettużi misjuba fl-ewwel kampjun ikun ugwali jew ikbar mill-ewwel kriterju ta’ twarrib, il-lott għandu jkun imwarrab,- jekk l-għadd ta’ biċċiet difettużi misjuba fl-ewwel kampjun bejn l-ewwel kriterju ta’ aċċettazzjoni u l-ewwel kriterju ta’ twarrib, għandu jkun iċċekkjat it-tieni kampjonar, l-għadd ta’ biċċiet li fihom huwa indikat fil-pjan.Il-biċċiet difettużi misjuba fl-ewwel u t-tieni kampjuni għandhom jiżdiedu flimkien u:- jekk l-għadd totali ta’ biċċiet difettużi jkun inqas minn jew ugwali għat-tieni kriterju ta’ aċċettazzjoni, il-lott għandu jitqies aċċettabbli għall-iskop ta’ dan il-kontroll,- jekk l-għadd totali ta’ biċċiet difettużi jkun ikbar minn jew ugwali għat-tieni kriterju ta’ twarrib, il-lott għandu jkun imwarrab,Kampjuni | Għadd ta’ biċċiet difettużi | Għadd f’lott |Ordni | Għadd | Għadd totali | Kriterju ta’ aċċettazzjoni | Kriterju ta’ twarrib |100 sa 500 | l-ewwel | 30 | 30 | 1 | 3 || it-tieni | 30 | 60 | 4 | 5 |501 sa 3,200 | l-ewwel | 50 | 50 | 2 | 5 || it-tieni | 50 | 100 | 6 | 7 |3,201 u fuqhom | l-ewwel | 80 | 80 | 3 | 7 || it-tieni | 80 | 160 | 8 | 9 |2.2.2. Ittestjar distruttivIttestjar distruttiv għandu jitwettaq bi qbil mal-pjan wieħed ta’ teħid ta’ kampjuni ta’ hawn taħt u għandu jintuża biss għal lottijiet ta’ 100 jew iktar.L-għadd ta’ pakketti għal-lest iċċekkjati għandu jkun ugwali għal 20.- Jekk l-għadd ta’ biċċiet difettużi misjuba fil-kampjun ikun inqas minn jew ugwali għall-ewwel kriterju ta’ aċċettazzjoni, il-lott ta’ pakketti għal-lest għandu jitqies bħala aċċettabbli.- Jekk in-numru t’unitajiet difettużi misjub fil-kampjun huwa ugwali jew ikbar mill-kriterja tat-twarrib, il-grupp ta’ pripakkeġġi jkun imwarrab.Għadd f’lott | Għadd f’kampjun | Għadd ta’ biċċiet difettużi |Kriterju ta’ aċċettazzjoni | Kriterju ta’ twarrib |Ikun xi jkun l-għadd (≥ 100) | 20 | 1 | 2 |--------------------------------------------------


title: Id-Direttiva tal-Kunsill tat-28 ta’ Ġunju 1977 dwar l-approssimazzjoni tal-liġijiet ta’ l-Istati Membri li jirrigwardaw il-fanali taċ-ċpar ta’ wara fuq vetturi bil-mutur u l-karrijiet tagħhom

text:
Avviż Legali Importanti

|

31977L0538

Official Journal L 220 , 29/08/1977 P. 0060 - 0071 Finnish special edition: Chapter 13 Volume 7 P. 0200  Greek special edition: Chapter 13 Volume 6 P. 0199  Swedish special edition: Chapter 13 Volume 7 P. 0200  Spanish special edition: Chapter 13 Volume 7 P. 0212  Portuguese special edition Chapter 13 Volume 7 P. 0212

		Id-Direttiva tal-Kunsilltat-28 ta’ Ġunju 1977dwar l-approssimazzjoni tal-liġijiet ta’ l-Istati Membri li jirrigwardaw il-fanali taċ-ċpar ta’ wara fuq vetturi bil-mutur u l-karrijiet tagħhom(77/538/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Billi l-ħtiġiet tekniċi li vetturi bil-mutur għandhom jissodisfaw skond il-liġijiet nazzjonali jirrigwardjaw inter alia l-fanali taċ-ċpar ta’ wara tagħhomBilli dawn il-ħtiġiet ivarjaw minn Stat Membru għall-ieħor; billi huwa għalhekk neċessarju li l-Istati Membri kollha jadottaw l-istess ħtiġiet jew flimkien ma’ jew minflokk ir-regoli eżistenti tagħhom, sabiex, b’mod partikolari, jippermettu li proċedura ta' l-approvazzjoni tat-tip tal-KEE li kienet is-suġġett tad-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [3], tiġi introdotta fir-rigward kull tip ta’ vettura;Billi fid-Direttiva 76/756/KEE [4], il-Kunsill stabbilixxa l-ħtiġiet komuni dwar l-installazzjoni ta’ mezzi ta' dawl u ta' sinjalazzjoni bid-dawl fuq vetturi bil-mutur u l-karrijiet tagħhomBilli proċedura armonizzata ta’ l-approvazzjoni tat-tip ta' komponent għal fanali taċ-ċpar ta’ wara tagħmilha possibbli għal kull Stat Membru li jivverifika l-komformità mal-ħtiġiet komuni dwar il-kostruzzjoni u l-ittestjar u li jinforma l-Istati Membri l-oħra bis-sejbiet tiegħu billi jibgħat kopja taċ-ċertifikat ta’ approvazzjoni tat-tip ta' komponent komplut għal kull tip ta' fanal taċ-ċpar ta’ wara; billi t-tpoġġija ta’ marka ta’ approvazzjoni tat-tip tal-KEE ta' komponent fuq il-fanali taċ-ċpar ta’ wara kollha manifatturati skond it-tip appruvat tneħħi kull bżonn għal verifiċi tekniċi fuq dawn il-fanali taċ-ċpar ta’ wara fl-Istati Membri l-oħra;Billi huwa mixtieq li jiġu abbozzatti il-ħtiġiet tekniċi sabiex jkollhom l-istess għan bħax-xogħol li jkun għaddej dwar dan is-suġġett fill-Kummissjoni Ekonomika għall-Ewropa tan-NU;Billi l-aprossimazzjoni tal-liġijiet nazzjonali rigward il-vetturi bil-mutur tinvolvi r-rikonoxximent reċiproku mill-Istati Membri tat-testijiet mwettqa minn kull wieħed minnhom fuq il-bażi ta’ ħtiġiet komuni,ADOTTA DIN ID-DIRETTIVA:Artikolu 11. Kull Stat Membru għandu jagħti approvazzjoni tat-tip tal-KEE ta' komponent ghal kull tip ta’ fanal taċ-ċpar ta’ wara li jissodisfa il-ħtiġiet ta’ kostruzzjoni u ttestjar kif stabbiliti fl-Annessi 0, II u III2. L-Istat Membru li ta approvazzjoni tat-tip tal-KEE ta' komponent għandu jieħu l-miżuri meħtieġa sabiex jivverifika li l-mudelli tal-produzzjoni huma konformi mat-tip approvat, safejn dan huwa neċessarju u jekk hemm bżonn f’kooperazzjoni ma’ l-awtoritajiet kompetenti ta’ l-Istati Membri l-oħra. Tali verifika għandha tiġi limitata għal kontrolli saltwarji.Artikolu 2Stati Membri għandhom għal kull tip ta’ fanal taċ-ċpar ta’ wara li huma japprovaw skond l-Artikolu 1, joħorġu lill-manifattur, jew lir-rappreżentant awtorizzat tiegħu, marka ta’ approvazzjoni tat-tip tal-KEE ta' komponent konformi mal-mudell muri fl-Anness II.Stati Membri għandhom jieħdu il-miżuri kollha meħtieġa sabiex jipprevjenu l-użu ta’ marki li jistgħu joħolqu konfużjoni bejn il-fanali taċ-ċpar ta’ wara li ġew mogħtija l-approvazzjoni tat-tip skond l-Artikolu 1, u mezzi oħra.Artikolu 31. L-ebda Stat Membru ma jista’ jipprojbixxi t-tqegħid fis-suq ta’ fanali taċ-ċpar ta’ wara għal raġunijiet li jirrigwardaw il-kostruzzjoni tagħhom jew il-metodu ta’ kip jaħdmu jekk ikollhom il-marka ta’ approvazzjoni tat-tip tal-KEE ta' komponent.2. Madanakollu, Stat Membru jista’ jiprojbixxi t-tqegħid fis-suq ta’ fanali taċ-ċpar ta' wara li jkollhom il-marka ta’ approvazzjoni tat-tip tal-KEE ta' komponent li b'mod konsistenti jonqsu li jikkonformaw mat-tip approvat.Dak l-Istat għandu jinforma lill-Istati Membri l-oħra u lill-Kummissjoni minnufih bil-miżuri meħuda, waqt li jispeċifika r-raġunijiet tad-deċiżjoni tiegħu.Artikolu 4L-awtoritajiet kompetenti ta’ kull Stat Membru għandhom jibagħtu fi żmien xhar lill-awtoritajiet kompetenti ta’ l-Istati Membri l-oħra kopja taċ-ċertifikati ta’ approvazzjoni tat-tip ta'komponent, li eżempju tagħhom jinsab fl-Anness I, komplut għal kull tip ta’ fanal taċ-ċpar ta’ wara li huma japprovaw jew jirrifjutaw li japprovaw.Artikolu 51. Jekk l-Istat Membru li jkun ta approvazzjoni tat-tip tal-KEE ta' komponent isib li numru ta’ fanali taċ-ċpar ta’ wara li jkollhom l-istess marka ta’ approvazzjoni tat-tip tal-KEE ta' komponent ma humiex konformi mat-tip li kien approva, għandu jieħu il-miżuri neċessarji sabiex jiżgura li l-mudelli tal-produzzjoni jsiru konformi mat-tip approvat. L-awtoritajiet kompetenti ta’ dak l-Istat għandhom javżaw lil dawk ta' l-Istati Membri l-oħra bil-miżuri meħuda li jistgħu, meta jkun hemm nuqqas konsistenti ta’ konformità, jestendu għall-irtirar ta’ approvazzjoni tat-tip tal-KEE ta' komponent. Dawn l-awtoritajiet għandhom jieħdu l-istess miżuri jekk jkunu infurmati mill-awtoritajiet kompetenti ta’ Stat Membru ieħor b’tali nuqqas li jikkonformaw.2. L-awtoritajiet kompetenti ta' l-Istati Membri għandhom jinfurmaw lil xulxin fi żmien xahar b’kull irtirar ta’ approvazzjoni tat-tip tal-KEE ta' komponent, u bir-raġunijiet ta’ din il-miżura.Artikolu 6Kull deċiżjoni meħuda skond id-disposizzjonijiet adottati fl-implimentazzjoni ta’ din id-Direttiva, li tkun irrifjutata jew irtirata approvazzjoni tat-tip tal-KEE ta' komponent għal fanal taċ-ċpar ta’ wara jew li jkun ipprojbit it-tqegħid fis-suq jew l-użu tiegħu, għandha tniżżel b’mod dettaljat ir-raġunijiet li fuqhom hi bbażata. Tali deċiżjoni għandha tkun notifikata lill-parti konċernata, li fl-istess waqt għandha tkun infurmata bir-rimedji għad-dispozizzjoni tagħha taħt il-liġijiet fis-seħħ fl-Istati Membri u bit-termini ta' żmien permessi sabiex jeżerċitaw tali rimedji.Artikolu 7L-ebda Stat Membru ma jista’ jirrifjuta li jagħti approvazzjoni tat-tip tal-KEE jew approvazzjoni tat-tip nazzjonali ta’ kwalunkwe vettura għal raġunijiet li għandhom x'jaqsmu mal-fanali taċ-ċpar ta’ wara tagħha jekk dawn ikollhom il-marka ta' l-approvazzjoni tat-tip tal-KEE ta' komponent u huma mgħammra skond il-ħtiġiet stabbiliti fid-Direttiva 76/756/KEE.Artikolu 8L-ebda Stat Membru ma jista’ jirrifjuta jew jiprojbixxi l-bejgħ, ir-reġistrazzjoni, id-dħul fis-servizz jew l-użu ta’ kwalunkwe vettura għal raġunijiet li għandhom x'jaqsmu mal-fanali taċ-ċpar ta’ wara jekk dawn ikollhom il-marka ta’ approvazzjoni tat-tip tal-KEE ta' komponent u huma mgħammra skond il-ħtiġiet stabbiliti fid-Direttiva 76/756/KEE.Artikolu 9Għall-iskopijiet ta’ din id-Direttiva. "vettura" tfisser kull vettura bil-mutur għall-użu fit-triq, bil-karozzerija jew mingħajrha, li għandha ta’ l-inqas erba’ roti u veloċità massima ddisinjata li teċċedi 25km fis-siegħa, u l-karrijiet taghħa, bl-eċċezzjoni ta’ vetturi li jimxu fuq il-linji, tratturi u makkinarju għall-agrikoltura jew għall-forestrija u vetturi użati għal xogħolijiet pubbliċi.Artikolu 10Kull emenda meħtieġa biex jiġu aġġustati l-ħtiġiet ta' l-Annessi sabiex jieħdu kont tal-progress tekniku għandha tiġi addottata skond il-proċedura stabbilita fl-Artikolu 13 tad-Direttiva 70/156/KEE.Artikolu 111. Stati Membri għandhom idaħħlu fis-seħħ id-disposizzjonijiet meħtieġa sabiex jkunu konformi ma’ din id-Direttiva fi żmien 18-il xahar min-notifika tagħha u għandhom jinformaw lill-Kummissjoni minnufih b'dan.2. Stati Membri għandhom jiżguraw li t-test tad-disposizzjonijiet ewlenin tal-liġi nazzjonali li huma jaddottaw fil-qasam kopert minn din id-Direttiva jiġi kommunikat lill-Kummissjoni.Artikolu 12Din id-Direttiva hija indirizzata lill-Istati Membri.Magħmula fil-Lussemburgu, it-28 ta’ Ġunju 1977.Għall-KunsillIl-PresidentW. Rodgers[1] ĠU Nru C 118, 16.5. 1977.p. 29[2] ĠU Nru C 114, 11.5.1977, p. 2[3] ĠU Nru L 42, 23. 2. 1970, p. 1.[4] ĠU Nru L 262, 27. 9. 1976, p. 1--------------------------------------------------LISTA TA’ ANNESSIANNESS 0: | Definizzjonijiet, speċifikazzjonijiet ġenerali, intensità tad-dawl mitfugħ, proċedura tat-test, test tar-resistenza għas-sħana, kulur tad-dawl mitfugħ, konformità tal-produzzjoni |ANNESS I: | Mudell taċ-ċertifikat ta’ approvazzjoni tat-tip tal-KEE ta' komponent |ANNESS II: | Approvazzjoni tat-tip tal- KEE ta' komponent u ħtiġiet ta’ mmarkar |ANNESS III: | Kejl fotometriku |--------------------------------------------------ANNESS 0DEFINIZZJONIJIET, SPEĊIFIKAZZJONIJIET ĠENERALI, INTENSITÀ TAD-DAWL MITFUGĦ, PROĊEDURA TAT-TEST, TEST TAR-RESISTENZA GĦAS-SĦANA, KULUR TAD-DAWL MITFUGĦ, KONFORMITÀ TAL-PRODUZZJONI1. DEFINIZZJONIJIET1.1. "Fanal taċ-ċpar ta’ wara" tfisser il-fanal użat sabiex jagħmel vettura viżibbli b'mod aktar faċili minn wara fi ċpar sfiq1.2. "Assi ta’ referenza" jfisser l-assi ta’ karatteristika tas-sinjal tad-dawl, determinat mill-manifattur għall-użu bħala d-direzzjoni ta’ referenza (H=0°, V=0°) għall-kejl fotometriku u meta tgħammar il-fanal fuq il-vettura.1.3. "Ċentru ta’ referenza" jfisser l-intersezzjoni ta’ l-assi ta’ referenza mal-wiċċ li jitfa' d-dawl ta’ barra, speċifikat mill-manifattur tal-fanal.1.4. "Wiċċ li jitfa' d-dawl ta’ barra", għal direzzjoni ta’ osservazzjoni definita, jfisser il-projezzjoni ortogonali tal-wiċċ li jitfa' d-dawl ta’ barra fuq pjan wieqaf għad-direzzjoni ta’ osservazzjoni.1.5. "Tip ta’ fanal taċ-ċpar ta’ wara" tfisser fanali taċ-ċpar ta’ wara li ma jvarjawx f’aspetti essenzjali bħal:1.5.1. l-isem kummerċjali jew trade mark;1.5.2. il-karatteristiċi tas-sistema ottika;1.5.3. l-inklużjoni ta’ komponenti li kapaċi jbiddlu l-effetti ottiċi permezz ta’ riflessjoni, refrazzjoni jew assorbiment;1.5.4. It-tip tal-bozza tal-filament2. SPEĊIFIKAZZJONIJIET ĠENERALI2.1. Kull kampjun imsemmi f’1.2.3. ta’ l-Anness II għandu jkun konformi ma’ l-ispeċifikazzjonijiet elenkati fis-sezzjonijiet ta’ hawn taħt.2.2. Il-fanali taċ-ċpar ta’ wara għandhom jiġu hekk disinjati u mibnija li taħt kundizzjonijiet normali ta’ użu, minkejja kull vibrazzjoni li jistgħu jiġu suġġetti għaliha matul tali użu, it-tħaddim sodisfaċenti tagħhom jibqa’ żgurat u jżommu il-karatteristiċi preskritti minn din id-Direttiva.3. INTENSITÀ TA’ DAWL MITFUGĦ3.1. Id-dawl mitfugħ minn kull wieħed miż-żewġ kampjuni msemmija f’1.2.3 ta’ Anness II, li jkun issodisfa l-ħtiġiet ta’ 5 hawn taħt, għandu jkun mhux inqas mill-intensità minima u mhux iktar mill-intensità massima speċifikati hawn taħt u għandu jiġi imkejjel b’relazzjoni ma’ l-assi ta’ referenza fid-direzzjonijiet msemmija hawn taħt (espressi fi gradi mill-assi ta’ referenza).3.2. L-intensità matul l-assi H u l-V, bejn 10° lejn ix-xellug u 10° lejn il-lemin u bejn 5° ‘il fuq u 5° ‘l isfel, għandha tkun mhux inqas minn 150 cd. L-intensità bejn l-assi għandha tkun mhux inqas minn 75 cd.3.3. L-intensità ta’ dawl mitfugħ fid-direzzjonijiet kollha fejn id-dawl jista’ jkun osservat m’għandiex teċċedi 300 cd.3.4. Il-wiċċ li jitfa' d-d-dawl ta’ barra fid-direzzjoni ta’ l-assi ta’ referenza m’għandux jeċċedi 140ċm2.3.5. Anness III jagħti d-dettalji tal-metodi ta’ kejl li għandhom jintużaw.4. PROĊEDURA TAT-TESTIl-kejl kollu għandu jittieħed b’bozza tal-filament standard bla kulur mit-tip rakkomandat ghal fanal taċ-ċpar ta’ wara u hekk regolat sabiex jipproduċi il-fluss normali ta’ luminosita’ preskritt għal din it-tip ta' bozza.5. TEST TAR-RESISTENZA GĦAS-SĦANA5.1. Il-fanal għandu jkun suġġett għal test ta’ operazzjoni kontinwa ta’ siegħa wara perjodu ta’ ‘warm-up’ ta’ 20 minuta. Il-bozza tal-filament użata għandha tkun tal-kategorija rakkomondata għall-fanal, u għandha tiġi fornuta b’kurrent ta’ vultaġġ li jkun tali li jagħti l-qawwa medja speċifikata għat-test tal-vultaġġ korrispondenti.5.2. Fejn il-qawwa massima biss hija speċifikata, it-test għandu jiġi magħmul billi tirregola l-vultaġġ sabiex takkwista qawwa daqs 90% tal-qawwa speċifikata. Il-qawwa medja jew massima speċifikata hawn fuq għandha tkun fil-każijiet kollha magħżula minn medda ta vultaġġ ta’ 6, 12 jew 24 V skond l-għola valur li tilħaq.5.3. Wara li l-fanal tkun stabbilizzat għat-temperatura tal-madwar, l-ebda tagħwiġ, deformazjoni, qsim jew bdil tal-kulur ma għandu jidher.6. KULUR TAD-DAWL MITFUGĦIl-mezz għandu jitfa’ dawl aħmar. Il-kulur tad-dawl mitfugħ, imkejjel bl-użu ta’ sors ta’ dawl b’temperatura tal-kulur ta’ 2854K, li jikkorispondi għal illuminant A tal-Kummissjoni Elettroteknika Internazzjonali (CIE), għandu jkun bejn il-limiti ta’ l-kkordinati trikromatiċi li ġejjin:limitu lejn l-isfar : y ≤ 0.335limitu lejn il-vjola : y ≤ 0.0087. KONFORMITÀ TAL-PRODUZZJONIKull fanal taċ-ċpar ta’ wara li għandu marka ta’ approvazzjoni tat-tip tal-KEE ta' komponent għandu jkun konformi mat-tip approvat u jissodisfa l-kundizzjonijiet fotometriċi speċifikati fi 3 u 6. Madanakollu, fil-każ li l-fanal taċ-ċpar ta’ wara meħud saltwarjament minn serje ta’ produzzjoni, il-ħtiġiet għall-intensità minima ta’ dawl mitfugħ (imkejjel minn bozza standard tal-filament kif imsemmi f’4) jistgħu ikunu limitati f’kull direzzjoni relevanti għal 80% tal-valur minimu speċifikat fi 3.--------------------------------------------------ANNESS I+++++ TIFF +++++--------------------------------------------------ANNESS IIAPPROVAZZJONI TAT-TIP TAL-KEE TA' KOMPONENT U ĦTIĠIET TA' MMARKAR1. APPLIKAZZJONI GĦAL APPROVAZZJONI TAT-TIP TAL-KEE TA' KOMPONENT1.1 L-applikazzjoni għal approvazzjoni tat-tip tal-KEE ta' komponent għandha tiġi sottomessa mid-detentur ta' l-isem kummerċjali jew trade mark jew mir-rappreżentant awtorizzat tiegħu.<0}1.2. Għal kull tip ta’ fanal taċ-ċpar ta’ wara, l-applikazzjoni għandha tiġi akkumpanjata minn:1.2.1. deskrizzjoni qasira u teknika li tistqarr, b’mod partikulari, it-tip(i) ta’ bozza(bozoz) tal-filament rakkomandati, li għandhom jikkonformaw ma’ l-ispeċifikazzjonijiet tal-Kummisjoni Elettroteknika Internazzjonali (CIE);1.2.2. disinni, (tliet kopji), b’dettal suffiċjenti li jippermettu identifikazzjoni tat-tip tal-fanali taċ-ċpar ta’ wara u li juru, ġeometrikament, il-posizzjoni li biha il-fanal taċ-ċpar ta’ wara huwa armat fuq il-vettura, l-assi ta’ osservazzjoni li għandu jittieħed mill-assi ta’ referenza fit-testijiet (anglu orizzontali H=0°, anglu vertikali V=0°), u l-punt li għandu jittieħed bħala ċ-ċentru ta’ referenza fl-imsemmija testijiet;1.2.3. żewġ kampjuni; jekk il-fanal taċ-ċpar ta’ wara jkun tali li jista’ jkun armat biss fuq naħa waħda tal-vettura, iż-żewġ kampjuni sottomessi jistgħu jkunu identiċi u kapaċi li jiġu armati biss fuq il-lemin jew ix-xellug biss tal-vettura;1.2.4. kampjun addizzjonali li għandu jinżamm mil-laboratorju għal kull verifika sussegwenti li tista’ tkun neċessarja.2. MARKI2.1. Il-kampjuni tat-tip ta’ fanal taċ-ċpar ta’ wara sottomessi għal approvazzjoni tat-tip tal-KEE ta' komponent għandu jkollhom:2.1.1. l-isem kummerċjali jew trade mark ta’ l-applikant, li għandha tinqara b’mod ċar u li ma jitħassarx;2.1.2. marka li tinqara b’mod ċar u li ma titħassarx li tindika it-tip(i) ta’ bozza (bozoz) tal-filament rakkomandati;2.1.3. u tinkorpora fi spazju kbir bizzejjed sabiex jkollha l-approvazzjoni tat-tip tal-KEE ta' komponent, u tinkludi simboli addizjonali preskritti f’4; dan l-ispazju għandu jkun indikat fid-disinni imsemmija f’1.2.2.3. APPROVAZZJONI TAT-TIP TAL-KEE TA' KOMPONENT3.1. Jekk iż-żewġ kampjuni sottomessi skond 1.2.3. jissodisfaw il-ħtiġiet tal-Annessi 0, II u III, l-approvazzjoni tat-tip tal-KEE ta' komponent ġħandha tingħata u n-numru tal-approvazzjoni tat-tip ta' komponent għandu jiġi assenjat.3.2. Dan in-numru ma għandux jigi assenjat lil ebda tip ieħor ta’ fanal taċ-ċpar ta’ wara.3.3. Fejn approvazzjoni tat-tip tal-KEE ta' komponent hija mitluba għal xi tip ta’ mezz ta' dawl u ta' sinjalazzjoni bid-dawl li jinkludi fanal taċ-ċpar ta’ wara u fanali oħra, approvazzjoni tat-tip tal-KEE ta' komponent waħdanija tista’ tkun maħruġa basta li l-fanal taċ-ċpar ta’wara jikkonforma mal-ħtiġiet ta’ din id-Direttiva u li kull wieħed mill-fanali l-oħra li jiffurmaw parti mill-mezz ta' dawl u ta' sinjalazzjoni bid-dawl li għalih l-approvazzjoni tat-tip tal-KEE ta' komponent ġiet mitluba, jikkonforma mad-Direttiva speċifika li tapplika għalih.4. MARKI4.1. Kull fanal taċ-ċpar ta’wara konformi ma’ tip appruvat skond din id-Direttiva għandu jkollu marka ta’ approvazzjoni tat-tip tal-KEE ta' komponent.4.2. Din il-marka għandha tikkonsisti minn rettanglu madwar l-ittra żgħira "e", u warajha n-numru jew ittra(i) distintiva ta’ l-Istat Membru li ta’ l-approvazzjoni tat-tip ta' komponent:1  għall-Ġermanja,2  għal Franza,3  għall-Italja,4  għall-Olanda,6  għall-Belġju,11  għar-Renju Unit,13  għal-Lussemburgu,18  għad-DanimarkaIRL  għall-Irlanda.Għandha tinkludi ukoll numru ta’ approvazzjoni tat-tip tal-KEE ta' komponent li jaqbel man-numru taċ-ċertifikat ta’ l-approvazzjoni tat-tip tal-KEE ta' komponent maħruġ għat-tip ta’ fanal taċ-ċpar ta’ wara fil-kwistjoni.4.3. Il-marka ta’ approvazzjoni tat-tip tal-KEE ta' komponent għandha jkollha miżjud magħha s-simbolu addizzjonali "F".4.4. In-numru ta’ approvazzjoni tat-tip tal-KEE ta' komponent għandu jiġi imqiegħed f’posizzjoni konvenjenti viċin ir-rettanglu li jdawwar l-ittra "e".4.5. Il-marka ta’ approvazzjoni tat-tip tal-KEE ta' komponent u s-simbolu addizjonali għandhom jiġu mwaħħla mal-lenti tal-fanal, jew waħda mil-lentijiet, b’tali mod li ma jkunux jistgħu jitħassru u li jkunu jistgħu jinqraw b’mod ċar meta il-fanal(i) taċ-ċpar ta’ wara jiġi/jiġu mgħammar fuq il-vettura.4.6. Eżempju ta marka ta’ approvazzjoni tat-tip tal-KEE ta' komponent tal-fanal taċ-ċpar ta’ wara u s-simboli addizzjonali huma murija fl-Appendiċi 1.4.7. Meta numru ta’ approvazzjoni tat-tip tal-KEE ta' komponent waħdanija huwa maħruġ, skond 3.3, għal tip ta’ mezz ta' dawl u ta' sinjalazzjoni bid-dawl li jinkludi fanal taċ-ċpar ta’ wara u fanali oħra, marka waħda ta’ approvazzjoni tat-tip tal-KEE ta' komponent tista' tiġi imwaħħla, u li tikkonsisti minn:- li jdawwar l-ittra "e" u warajha ittra(i) jew numru distintiv ta’ l-Istat Membru li jkun ta l-approvazzjoni tat-tip tal-KEE ta' komponent,- numru ta’ approvazzjoni tat-tip tal-KEE ta' komponent,- simboli addizzjonali meħtieġa mid-Direttivi varji li taħthom l-approvazzjon tat-tip tal-KEE ta' komponent ġiet maħruġa.4.8. Id-dimensjonijiet tal-komponenti varji ta’ din il-marka m‘għandhomx ikunu inqas mill-akbar tad-dimensjonijiet minimi speċifikati għall-marki individwali tad-Direttivi li taħthom l-approvazzjoni tal-komponent tat-tip ġiet maħruġa.4.9. Eżempji tal-marki ta’ approvazzjoni tat-tip ta' komponent għal mezz li jinkludi diversi fanali huma mogħtija f’Appendiċi 2.--------------------------------------------------Appendiċi 1Eżempju ta' approvazzjoni tal-komponent tat-tip tal-KEE+++++ TIFF +++++Il-mezz li għandu marka ta’ approvazzjoni tat-tip tal-KEE ta' komponent muri hawn fuq huwa fanal taċ-ċpar ta’ wara li ngħata l-approvazzjoni tat-tip fir-Renju Unit (e 11) taħt numru 1471.--------------------------------------------------Appendiċi 2Eżempju ta' marki ta' approvazzjoni tat-tip tal-KEE ta' komponent+++++ TIFF +++++Il-mezz li għandu marka ta' approvazzjoni tat-tip tal-KEE ta' komponent li tidher hawn fuq hu mezz li jinkludi fanal li jindika d-direzzjoni f’kategorija 2, fanal ta' waqfien, fanal ta' posizzjoni ta’ wara (tal-ġenb), riflettur reflex fi klassi I, u fanal taċ-ċpar ta’ wara, li ngħata l-approvazzjoni tat-tip tal-KEE fil-Belġju (e 6) taħt in-numru 270. Il-vleġġa tindika f’liema posizzjoni dan il-mezz, li jista' jiġi armat bis fuq ġenb wieħed tal-vettura, għandu jiġi armat. Il-vleġġa tipponta lejn ' il-quddiem tal-vettura.Eżempju ta’ marki fuq mezz li ngħata l-approvazzjoni tat-tip tal-KEE li jinkludi għadd ta’ fanali (inkorporati reċiprokament)+++++ TIFF +++++--------------------------------------------------ANNESS IIIKEJL FOTOMETRIKU1. Matul il-kejl fotpmetriku, stray reflections għandhom ikunu prevenuti permezz ta’ għatu xierqa.2. Il-kejl għandu jsir b’tali mod li jiġu milħuqa dawn il-ħtiġiet li ġejjin:2.1. id-distanza tal-kejl għandha tkun tali li tkun tgħodd il-liġi ta’ l-invers tal-kwadru tad-distanza;2.2. lit-tagħmir tal-kejl għandu jkun tali li l-apertura angulari tar-riċevitur meta tħares lejħ miċ-ċentru ta’ referenza tal-fanal hija bejn 10' u 1º;2.3. il-ħtieġa ta’ intensità għal direzzjoni partikulari ta’ osservazzjoni għandha tkun sodissfata jekk dik il-ħtieġa hija milħuqa f’direzzjoni li tiddevja b'mhux iktar minn 15' mid-drezzjoni ta’ l-osservazzjoni.3. Id-direzzjoni Hmal-vettura, għandha tkun orizzontali, paralleli mal-pjan medjan lonġitudinali tal-vettura u orj = 0º u V = 0º tikkorrispondi ma’ l-assi tar-riferenza (li, meta l-fanal ikun imwaħħal entata fid-direzzjoni meħtieġa tal-viżibbiltà). Din tgħaddi miċ-ċentru tar-riferenza.+++++ TIFF +++++3.1. Intensitajiet barra mill-assi għandhom jiġu imkejjla ġor-rombu deskritt mid-direzzjoni tat-tarf ta’ kejl (ara figura ta’ hawn fuq).--------------------------------------------------


title: Id-Direttiva tal-Kunsill tat-28 ta' Mejju 1969 fuq l-armonizzazzjoni tad-dispożizzjonijiet stipulati b'liġi, regolament jew azzjoni amministrattiva relatata ma' l-eżenzjoni minn taxxa fuq il-bejgħ u minn taxxa tas-sisa fuq l-importazzjoni fi vvjaġġar internazzjonali

text:
Avviż Legali Importanti

|

31969L0169

Official Journal L 133 , 04/06/1969 P. 0006 - 0008 Finnish special edition: Chapter 9 Volume 1 P. 0010  Danish special edition: Series I Chapter 1969(I) P. 0218  Swedish special edition: Chapter 9 Volume 1 P. 0010  English special edition: Series I Chapter 1969(I) P. 0232  Greek special edition: Chapter 09 Volume 1 P. 0017  Spanish special edition: Chapter 09 Volume 1 P. 0019  Portuguese special edition Chapter 09 Volume 1 P. 0019

		Id-Direttiva tal-Kunsilltat-28 ta' Mejju 1969fuq l-armonizzazzjoni tad-dispożizzjonijiet stipulati b'liġi, regolament jew azzjoni amministrattiva relatata ma' l-eżenzjoni minn taxxa fuq il-bejgħ u minn taxxa tas-sisa fuq l-importazzjoni fi vvjaġġar internazzjonali(69/169/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 99 tiegħu;Wara li kkunsidra l-proposta mill-Kummissjoni;Billi, minkejja l-kisba ta' l-unjoni doganali, li tinvolvi t-tneħħija tad-dazju u tal-maġġoranza tal-ħlasijiet li għandhom effett ekwivalenti fin-negozju bejn l-Istati Membri, huwa meħtieġ li, sakemm l-armonizzazzjoni tat-taxxi indiretti tkun laħqet stadju avvanzat, timżamm l-imposizzjoni ta' taxxa fuq l-importazzjoni u r-remissjoni tat-taxxa fuq l-esportazzjoni fit-tali negozju;Billi jkun xieraq li, anke qabel it-tali armonizzazzjoni, il-popolazzjonijiet ta' l-Istati Membri isiru aktar konxji tar-realtà tas-suq komuni u li għal dan il-għan ikunu addottati miżuri għal aktar liberalizzazzjoni tas-sistema ta' taxxi fuq l-importazzjoni fl-ivvjaġar bejn l-Istati Membri; billi l-ħtieġa tat-tali miżuri ġiet enfassiżata ripetutament mill-membri ta' l-Assemblea;Billi tnaqqis ta' dan it-tip fir-rigward ta' vjaġġar jikkostitwixxi stadju ieħor fid-direzzjoni tal-ftuħ reċiproku tas-swieq ta' l-Istati Membri u l-holqien ta' kondizzjonijiet li jixbħu lil dawk ta' suq domestiku;Billi t-tali tnaqqis irid jiġi limitat għall-importazzjonijiet mhux kummerċjali ta' oġġetti minn vjaġġaturi; billi, bħala regola ġenerali, oġġetti bħal dawn jistgħu jinkisbu biss mill-pajjiż (pajjiz tal-ħruġ) minn fejn ikunu diġà ġew intaxxati, biex jekk il-pajjiz tad-dħul jirrinunzja, fil-limiti preskritti, li jitlob ħlas ta' taxxa fuq il-bejgħ u taxxa tas-sisa fuq l-importazzjoni, u din tevita tassazzjoni doppja mingħajr ma twassal għal nuqqas ta' tassazzjoni;Billi ntwera biċ-ċar li hemm bżonn ta' sistema Komunitarja ta' tnaqqis tat-taxxa fuq l-importazzjoni anke fir-rigward ta' vjaġġar bejn pajjizi terzi u l-Komunità;ADOTTA DIN ID-DIRETTIVA:Artikolu 11. Għandha tinagħta eżenzjoni mit-taxxa fuq il-bejgħ u mit-taxxa tas-sisa fuq l-importazzjoni f'każ ta' vjaġġar bejn pajjiżi terzi u l-Komunità għal oġġetti fil-bagolli personali tal-vjaġġaturi jekk it-tali oġġetti importati ma jkollhom l-ebda karattru kummerċjali u l-valur totali ta' l-oġġetti ma jkunx jaqbeż il-25 unità ta' rendikont għal kull persuna.2. L-Istati Membri jistgħu inaqqsu din l-eżenzjoni għal 10 unitajiet ta' rendikont għal vjaġġaturi li għandhom inqas minn ħmistax il-sena.3. Meta l-valur totali ta' diversi oġġetti għal kull persuna jaqbeż il-25 unità ta' rendikont jew l-ammont stabbilit skond il-paragrafu 2, skond il-każ, għandha tingħata eżenzjoni sa dawn l-ammonti għal dawk l-oġġetti li, kieku importati separatament, kienu jinagħtaw eżenzjoni, b'mod li jinftiehem li l-valur ta' kull oġġett individwali ma jistax jinqasam.Artikolu 21. Għandha tinagħta eżenzjoni mit-taxxa fuq id-dħul u mit-taxxa tas-sisa fuq l-importazzjoni f'każ ta' vjaġġar bejn Stati Membri għal oġġetti fil-bagolli personali tal-vjaġġaturi jekk dawn jaderixxu mal-kondizzjonijiet stipulati fl-Artikoli 9 u 10 tat-Trattat, jekk it-tali oġġetti importati ma jkollhomx karattru kummerċjali u l-valur totali ta' l-oġġetti ma jkunx jaqbeż il-75 unità ta' rendikont għal kull persuna. Din l-eżenzzjoni għandha tiġi mgħotija wkoll fejn l-ivvjaġġar jinkludi transitu minn territorju li m'huwiex dak ta' Stat Membru.2. L-Istati Membri jistgħu inaqqsu din l-eżenzjoni għal 20 unità ta' rendikont għal vjaġġaturi li għandhom inqas minn ħmistax il-sena.3. Meta l-valur totali kull persuna jaqbeż il-75 unità ta' rendikont jew l-ammont stabbilit skond il-paragrafu 2, skond il-każ, għandha tingħata eżenzjoni sa dawn l-ammonti għal dawk l-oġġetti li, kieku importati separatament, kienu jinagħtaw eżenzjoni, b'mod li jinftiehem li l-valur ta' kull oġġett individwali ma jistax jinqasam.Artikolu 3Għall-għanijiet ta' din id-Direttiva:1. Il-valur ta' effetti personali li huma importati temporanjament jew li huma importati mill-ġdid sussegwentement wara l-esportazzjoni temporanja tagħhom m'għandhux jiġi kunsidrat biex tiġi stabbilita l-eżenzjoni li hemm referenza għaliha fl-Artikoli 1 u 2.2. Importazzjonijiet għandhom jiġu meqjusa li ma għandhom l-ebda valur kummerċjali jekk:(a) jekk iseħħu kull tant żmien, u(b) jikkonsistu biss f'oġġetti għall-użu personali jew tal-familja tal-vjaġġaturi, jew f'oġġetti maħsuba bħala rigali; irid ikun jidher ċar min-natura u l-kwantità ta' dawn l-oġġetti li dawn ma jkunux qed jiġu importati għal raġunijiet kummerċjali.Artikolu 41. Mingħajr preġudizzju għad-dispożizzjonijiet nazzjonali applikabbli għall-vjaggaturi li r-residenza tagħhom hi barra mill-Ewropa, kull Stat Membru għandu jistabilixxi dawn il-limiti kwantitativi għall-eżenzjoni mit-taxxa fuq il-bejgħ u t-taxxa tas-sisa fuq l-oġġetti mniżżla hawn taħt:(a) Prodotti tat-tabakk:200 sigarettjew 100 sigarru żgħir (sigarri li ma jiżnux iktar minn 3 grammi kull wieħed)jew 50 sigarrujew 250 gramma ta' tabakk tat-tipjip(b) xorb alkoħoliku:- xarbiet distillati u spirti ta' doża alkoħolika li taqbeż it-22 o: Flixkun standard (700 millilitru sa litru)jew- xarbiet distillati u spirti, u aperitivi bl-inbid jew bażi alkoħolika ta' doża alkoħolika li ma taqbiżx it-22o; imbejjed bil-gass, imbejjed fortifikati: sa total ta' 2 litriu- imbejjed bla gass: o sa total ta' 2 litri(ċ) Fwejjaħ: 50 grammauilmijiet mfewħa: 1/4 ta' litru(d) Kafe: 500 grammajew estratt tal-kafeċ u essenzi: 200 gramma(e) Te: 100 grammajew estratti tat-te u essenzi: 40 gramma2. M'għandhiex tinagħta eżenzjoni għall-oġġetti msemmija fil-paragrafu 1 (a), (b) u (d) lil vjaġġaturi li għandhom inqas minn 15-il sena.3. Fil-limiti kwantitativi stabbiliti fil-paragrafu 1 u waqt li jiġu konsidrati r-restrizzjonijiet fil-paragrafu 2, il-valur ta' l-oġġetti elenkati fil-paragrafu 1 m'għandux jiġi kunsidrat biex tiġi determinata l-eżenzjoni msemmija fl-Artikoli 1 u 2.Artikolu 51. L-Istati Membri jistgħu jistabilixxu limiti iktar baxxi għall-valur u/jew għall-kwantità għall-eżenzjoni ta' oġġetti meta jiġu importati- fl-ivvjaġġar fiż-żona tal-fruntiera- mill-ekwipaġġ ta' mezz ta' trasport użat fl-ivvjaġġar internazzjonali- minn membri tal-forzi armati ta' Stat Membru, inklużi membri ċivili u l-irġel jew nisa tagħhom u tfal dipendenti, stazzjonati fi Stat Membru ieħor.2. L-Istati Membri jistgħu jeskludu mill-eżenzjoni oġġetti li jaqgħu taħt l-intestaturi Nri 71.07 u 71.08 tat-Tariffa tad-Dwana Komuni.3. L-Istati Membri jistgħu inaqqsu l-kwantitajiet ta' l-oġġetti msemmija fl-Artikolu 4(1)(a) u (d) għal vjaġġaturi li jkunu ġejjin minn xi pajjiż terzi u jidħlu fi Stat Membru.Artikolu 6L-Istati Membri għandhom jieħdu l-miżuri xierqa sabiex jevitaw li tinagħta remissjoni tat-taxxa fuq fornituri għall-vjaġġaturi li d-domiċilju, ir-residenza fejn joqgħodu jew il-post tax-xogħol tagħhom jinsab fi Stat Membru u li jibbenifikaw mill-arranġamenti li hemm provvdut għalihom f'din id-Direttiva.Artikolu 7L-Istati Membri jistgħu japprossimaw l-ammont fil-munita nazzjonali li jirriżulta mill-kambju ta' l-ammonti f'unitajiet ta' rendikont kif dikjarati fl-Artikoli 1 u 2.Artikolu 81. L-Istati Membri għandhom idaħħlu fis-seħħ il-miżuri meħtieġa biex ikunu konformi ma' din id-Direttiva sa mhux aktar tard mill-1 ta' Jannar 1970.2. Kull Stat Membru għandu jgħarraf lill-Kummissjoni bil-miżuri li jaddotta biex jimplimenta din id-Direttiva.Il-Kummissjoni għandha twassal dan it-tagħrif lill-Istati Membri l-oħra.Artikolu 9Din id-Direttiva hija indirrizata lill-Istati Membri.Magħmul fi Brussel, fit-28 ta' Mejju 1969.Għall-KunsillIl-PresidentG. Thorn--------------------------------------------------